sagorsarker/bangla-wikipedia huggingface dataset:
অ্যামেচিও ওর্তেগা

অ্যামেচিও ওর্তেগা একজন স্প্যানিশ ফ্যাশন নির্বাহী এবং ইন্ডিটেক্স গ্রুপের প্রতিষ্ঠাতা চেয়ারম্যান। ইন্ডিটেক্স, ইন্ডিটেক্স ব্র্যান্ডের অঙ্গপ্রতিষ্ঠান জারা নামেই বেশি পরিচিত। তিনি ২০১৩ সালের প্রথম দিকে $৫৭ বিলিয়ন নগদ সম্পত্তি নিয়ে প্রভাবশালী ম্যাগাজিন ফোর্বসের শীর্ষ ধনী তালিকায় তৃতীয় স্থানটি দখল করেন। ২০১৫ সালে অ্যামেচিও ওর্তেগা $৬৪.৫ বিলিয়ন নগদ সম্পত্তি নিয়ে ফোর্বসের শীর্ষ ধনী তালিকায় চতুর্থ স্থানটি দখল করেন।
ওর্তেগার জন্ম ১৯৩৬ সালে, নর্থ স্পেনে। বাবা রেলওয়ে বিভাগে শ্রমিক ছিলেন। মা বিভিন্ন বাসায় কাজ করে অর্থ উপার্জন করতেন। এমনই দরিদ্র পরিবারে বেড়ে উঠেছেন ওর্তেগা। কিন্তু পড়াশোনায় ছোটবেলা থেকেই আগ্রহী ছিলেন তিনি। মাত্র ১৩ বছর বয়স থেকেই অর্থের অভাবে বিভিন্ন ধরনের শ্রমিকের কাজ করতে হযয়েছিল। 'জারা' ব্র্যান্ডের মাধ্যমে পুরো বিশ্বকে নতুন ডিজাইনের পোশাক উপহার দিয়েছেন আর বিনিময়ে পারিশ্রমিক হিসেবে অর্থ উপার্জন করে বিল গেটসের পরের স্থানেই নিজের জায়গা করে নিয়েছেন।
ওর্তেগা ১৯৭৫ সালে লা চরুনা শহরে সর্বপ্রথম 'জারা' নামে একটি শোরুম খোলেন। ১৯৮৮ সালে পর্তুগালে, ১৯৮৯ সালে আমেরিকায় শোরুম খোলেন। ২০১২ সালের অক্টোবরের হিসাব অনুযায়ী জারার সারা বিশ্বে এক হাজার ৭২১টি শোরুম আছে।
জর্জো নাপোলিতানো

জর্জো নেপোলিতাইনো (; ; ২৯ জুন ১৯২৫–২২ সেপ্টেম্বর ২০২৩) ইতালির নেপলসে জন্মগ্রহণকারী বিশিষ্ট রাজনীতিবিদ। মধ্য-বামপন্থী জোটের প্রার্থী ও ইতালীয় প্রজাতন্ত্রের একাদশ রাষ্ট্রপতি হিসেবে ক্ষমতাসীন রয়েছেন। ২০০৬ সালে চতুর্থ দফার নির্বাচনের মাধ্যমে রাষ্ট্রপতিরূপে প্রথমবারের মতো নির্বাচিত হন। নির্বাচিত হবার জন্য তার প্রয়োজন ছিল ৫০৫ ভোট; কিন্তু প্রতিনিধি পরিষদের সদস্যদের ১০০৯ ভোটের মধ্য থেকে তিনি ৫৪৩ ভোট পেয়েছিলেন। ইতালীয় সরকারের প্রধান হিসেবে প্রধানমন্ত্রী রোমানো প্রোদি’র নেতৃত্বাধীন মধ্য-বামপন্থী জোটের সদস্যদের কাছ থেকেই অধিকাংশ সমর্থন পেয়েছেন। সাবেক রাষ্ট্রপ্রধান কার্লো আজেলিও চিয়াম্পি’র কাছ থেকে নাপোলিতানো রাষ্ট্রপতির কার্যালয়ের দায়িত্বভার গ্রহণ করেন।
জর্জো নাপোলিতানো নেপলসে জন্মগ্রহণ করেন। ১৯৪২ সালে দ্বিতীয় নেপলস ফেদেরিকো বিশ্ববিদ্যালয় থেকে ম্যাট্রিকুলেশন ডিগ্রী লাভ করেন। ইতালির ফ্যাসিবাদে অংশগ্রহণের জন্য ’জোভেন্তু ইউনিভার্সিতারিয়া ফ্যাসিস্টা’ নামের স্থানীয় বিশ্ববিদ্যালয়ের ফ্যাসিস্ট যুব সংগঠনের সদস্য হয়েছিলেন তিনি। পরবর্তীকালে তিনি এ বিষয়ে বলেন যে, সংগঠনটি গড়ে উঠেছিল মূলত ফ্যাসিবাদ-বিরোধী বুদ্ধিবৃত্তিক সম্পদকে লুকিয়ে রাখার হাত থেকে রক্ষাকল্পে।
উচ্চ বিদ্যালয়ে অধ্যয়নকালীন সময়ে থিয়েটারের ভক্ত-অনুরাগী ছিলেন নাপোলিতানো। বিশ্ববিদ্যালয়ে থাকাকালীন তিনি থিয়েটার পর্যালোচনাকারী সাপ্তাহিক সাময়িকী নবম ম্যাগিওতে লিখতেন। মাঝে-মধ্যে জোভেন্তু ইউনিভার্সিতারিয়া ফ্যাসিস্টা কর্তৃক নাটকে স্বলসময়ের জন্য অংশগ্রহণ করতেন। নেপলসের টিত্রো মার্কাদান্তে এলাকায় সালভেতোর ডি গিয়াকোমো’র কমেডি নাটকে অভিনয় করেন। শুরুর দিকে তিনি অভিনেতা হবার স্বপ্ন দেখতেন। সেজন্যে তিনি টিত্রো মার্কাদান্তে এলাকায় বেশ কয়েকটি প্রোডাকশনে অভিনয়ও করেছেন।
১৯৪৩ থেকে ১৯৪৫ মেয়াদকালে দ্বিতীয় বিশ্বযুদ্ধের শেষ পর্যায়ে নাজি জার্মানি কর্তৃক ইতালীয় সমাজতান্ত্রিক প্রজাতন্ত্র নামের একটি পুতুল রাজ্য গঠিত হয়। নাপোলিতানো ও তার বন্ধুরা ইতালীয় পুণর্জাগরণ আন্দোলনে সম্পৃক্ত থেকে জার্মানি ও ইতালীয় ফ্যাসিবাদী বাহিনীর বিরুদ্ধে অনেকবার প্রতিরোধ ব্যবস্থা গড়ে তোলেন। তন্মধ্যে, নবম ম্যাগিও সাময়িকীর কার্যালয় দখল করে কার্ল মার্কসের ছদ্মাবরণে বিভিন্ন নিবন্ধ প্রকাশ করে অনেকগুলো দলের মাঝে বিতরণের ব্যবস্থা করতেন।
ইতালির কমিউনিস্ট পার্টির দীর্ঘদিনের সদস্য ছিলেন জর্জো নাপোলিতানো। পরবর্তীকালে ডেমোক্র্যাটস অব দ্য লেফট দলের সদস্যরূপে ১৯৯২-১৯৯৪ মেয়াদে প্রতিনিধি পরিষদের সভাপতি এবং ১১৯৬-১৯৯৮ মেয়াদকালে ইতালির স্বরাষ্ট্রমন্ত্রীর দায়িত্ব পালন করেন। ২০০৫ সালে আজীবন সিনেটর হিসেবে মনোনীত হন। এরই ধারাবাহিকতায় ১০ মে, ২০০৬ তারিখে ইতালির রাষ্ট্রপতি হিসেবে নির্বাচিত হন। কিন্তু, সাবেক রাষ্ট্রপ্রধান কার্লো আজেলিও চিয়াম্পি’র মেয়াদকাল শেষ হবার পর ১৫ মে, ২০০৬ তারিখে শপথ গ্রহণের মাধ্যমে রাষ্ট্রপতির কার্যালয়ের দায়িত্বভার গ্রহণ করেন। তিনিই হচ্ছেন ইতালির প্রথম রাষ্ট্রপতি, যিনি ইতালীয় কমিউনিস্ট পার্টির সদস্য ছিলেন এবং প্রথমবারের মতো দ্বিতীয় মেয়াদে রাষ্ট্রপতিরূপে নির্বাচিত হয়েছেন।
|-
আলতাফুর রহমান

ডা. মোহাম্মদ আলতাফুর রহমান (জন্মঃ ১৯৩৮) ইংল্যান্ডের লেবার পার্টির একজন রাজনীতিবীদ এবং ল্যাংকাশায়ার এর হিন্ডবার্ন সিটির সাবেক মেয়র। তিনি ১৯৩৮ সালে বগুড়া জেলার সারিয়াকান্দি উপজেলার দীঘলকান্দি গ্রামে জন্মগ্রহণ করেন। ১৯৬৬ সালে তিনি ইংল্যান্ড পাড়ি জমান। ১৯৭১ সালে বাংলাদেশের মুক্তিযুদ্ধের সময় তিনি ও তার বন্ধুরা মিলে বাংলাদেশের যুদ্ধাহত মুক্তিযুদ্ধাদের চিকিৎসা সহয়তা দিয়েছিলেন।
আলতাফুর রহমান দীঘলকান্দি প্রাথমিক বিদ্যালয়ে চতুর্থ শ্রেনী পর্যন্ত পড়ার পর সারিয়াকান্দি বালক উচ্চ বিদ্যালয়ে ভর্তি হন। সেখান থেকে এসএসসি পাশ করার পর রংপুর কারমাইকেল কলেজ থেকে এইসএসসি পাশ করেন। ১৯৫৮ সালে তিনি রাজশাহী মেডিকেল কলেজে ভর্তি হন এবং এমবিবিএস পাশ করার পর রাজশাহী মেডিকেল কলেজেই প্রভাষক হিসেবে যোগ দেন।
আলতাফুর রহমানের বাবা মরহুম আজিজুর রহমান এবং মা মরহুমা সবুনুরনেসা। ছয় ভাইবোনের মধ্যে আলতাফুর রহমান হলেন পঞ্চম। তিনি ১৯৭৩ সালে রাজশাহী মেডিকেল কলেজের চতুর্থ বর্ষের ছাত্রী হোসনে আরার সাথে বিবাহ বন্ধনে আবদ্ধ হন। স্ত্রী ডা. হোসনে আরা রহমান, মেয়ে ডা.হেলেন রহমান এবং ছেলে আশিকুর রহমানকে নিয়েই আলতাফুর রহমানের সংসার।
মুক্তিযুদ্ধের সময় আলতাফুর রহমান লন্ডনে তার পাঁচ বাঙ্গালি বন্ধু ডা. জাফর উল্লাহ চৌধুরী, ডা. কাজী কামরুজ্জামান, ডা. বরকত চৌধুরী, ডা. মাহফুজুল হক ও ডা. মোশারফ হোসেনকে নিয়ে যুদ্ধাহত বীর মুক্তিযুদ্ধাদের ওষুধ ও চিকিৎসাসেবা দেওয়ার সিদ্ধান্ত নেন। পরে এই ছয় চিকিৎসক মিলে লন্ডনে গঠন করেন বাংলাদেশ মেডিকেল অ্যাসোসিয়েশন অফ ইউনাইটেড কিংডম। এই সংগঠনের ব্যানারে লন্ডনে ওষুধ সংগ্রহ শেষে ভারতের হিলি সীমান্ত দিয়ে বাংলাদেশে প্রবেশ করে তারা যুদ্ধাহত মুক্তিযুদ্ধাদের ওষুধ ও চিকিৎসাসেবা প্রদান করেন।
কারমাইকেল কলেজে পড়ার সময় যখন তৎকালীন পূর্ব পাকিস্তানে আইযুববিরোধী মনোভাব চাঙ্গা তখন পাকিস্তানের তৎকালীন মন্ত্রী ফজলুল বারী সারিয়াকান্দি আসতে চাইলে তিনি তার বিরুদ্ধে জনমত তৈরি করেন এবং এজন্য মন্ত্রী তার সফর বাতিল করেন। তিনি মূলত সক্রিয় ছাত্ররাজনীতির সাথে জড়ান রাজশাহী মেডিকেল কলেজে পড়ার সময় থেকেই। আলতাফুর রহমান "রাজশাহী মেডিকেল কলেজ স্টুডেন্ট অ্যাসোসিয়েশনের" ভিপি ছিলেন।
আলতাফুর রহমান রাজশাহীতে ১৯৫৮ থেকে ১৯৬৩ সাল পর্যন্ত পশ্চিম পাকিম্তানবিরোধী বিভিন্ন আন্দোলন-সংগ্রামে মেডিকেল কলেজসহ ছাত্রসমাজের নেতৃত্ত দেন। ১৯৬৩ সালে আন্দোলনে অংশগ্রহণের অভিযোগে পাকিস্তান সরকার তাকে গ্রেপ্তার করে।
ইংল্যান্ডে তিনি পুলিশ বিভাগের চিকিৎসক ছিলেন। সে সুবাদে এলাকায় ব্যাপক পরিচিত হয়ে উঠেন। সেখানে তিনি "ব্রিটিশ মেডিকেল অ্যাসোসিয়েশনের (বিএমএ)" প্রেসিডেন্ট নির্বাচিত হন। ১৯৯৬ সালে লেবার পার্টির কাউন্সিলর নির্বাচিত হন। ২০০৬ সালে নিজ দলের কাউন্সিলর লিজলিকে পরাজিত করে হিন্ডবার্ন সিটির মেয়র নির্বাচিত হন ও ২০০৭ সাল পর্যন্ত তিনি এ দায়িত্বে ছিলেন। বর্তমানে তিনি "হিন্ডবার্ন-বাংলাদেশ ওয়ালফেয়ার অ্যাসোসিয়েশনের" চেয়ারম্যান।
শিরীন শারমিন চৌধুরী

শিরীন শারমিন চৌধুরী (জন্ম: ৬ অক্টোবর ১৯৬৬) একজন বাংলাদেশী রাজনীতিবিদ। তিনি বাংলাদেশের ইতিহাসে প্রথম নারী স্পিকার হিসেবে ২০১৩ সালের ৩০ এপ্রিল নবম জাতীয় সংসদের স্পিকার নির্বাচিত হন। ৪৬ বছর বয়সে তিনি সর্বকনিষ্ঠ স্পিকাররূপে সাবেক স্পিকার ও সাবেক রাষ্ট্রপতি এডভোকেট আব্দুল হামিদের স্থলাভিষিক্ত হন। এরপূর্বে তিনি বাংলাদেশ সরকারের মহিলা ও শিশু বিষয়ক প্রতিমন্ত্রী ছিলেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচন, ২০১৮ এ তিনি সংসদ সদস্য নির্বাচিত হন এবং ২০১৯ সালের ৩ জানুয়ারি পুনরায় জাতীয় সংসদের স্পিকার হিসেবে দায়িত্ব গ্রহণ করেন।
শিরীন শারমিন চৌধুরী ১৯৬৬ সালের ৬ অক্টোবর ঢাকায় জন্মগ্রহণ করেন। নোয়াখালী জেলার চাটখিলের সিএসপি অফিসার ও বাংলাদেশ সরকারের সাবেক সচিব রফিকুল্লাহ চৌধুরীর কন্যা তিনি। আর মা ছিলেন ঢাকা কলেজের অধ্যক্ষ ও বাংলাদেশ পাবলিক সার্ভিস কমিশনের সদস্য প্রফেসর নাইয়ার সুলতানা। তার নানা ছিলেন পূর্ব পাকিস্তান হাইকোর্টের বিচারপতি সিকান্দার আলী। তার স্বামী সৈয়দ ইশতিয়াক হোসেন ফার্মাসিউটিক্যালস কোম্পানীর পরামর্শক হিসেবে কাজ করছেন। তাদের সংসারে এক পুত্র ও এক কন্যা রয়েছে।
শিরীন শারমিন চৌধুরী ১৯৮৩ সালে ঢাকা বোর্ডে মানবিক বিভাগ থেকে এসএসসি পরীক্ষায় সম্মিলিত মেধা তালিকায় প্রথম স্থান অধিকার করেন। ১৯৮৫ সালে এইচএসসি-তে একই বোর্ডে মানবিক বিভাগে সম্মিলিত মেধা তালিকায় দ্বিতীয় স্থান অর্জন করেন। ১৯৮৯ সালে তিনি ঢাকা বিশ্ববিদ্যালয় থেকে এলএলবি ও ১৯৯০ সালে একই বিশ্ববিদ্যালয় থেকে এলএলএম-এ ফার্স্ট ক্লাস ফার্স্ট হন। শিরীন শারমিন চৌধুরী একজন কমনওয়েলথ স্কলার। ২০০০ সালে তিনি যুক্তরাজ্যের এসেক্স বিশ্ববিদ্যালয় থেকে আইনে পিএইচডি লাভ করেন। তার গবেষণার বিষয়বস্তু ছিলো সংবিধানিক আইন ও মানবাধিকার।
এলএলএম পাশ করার পর তিনি ১৯৯২ সালেই বাংলাদেশ বার কাউন্সিলে তালিকাভুক্ত আইনজীবী হিসেবে যোগদান করেন। বাংলাদেশ সুপ্রিম কোর্টে তার ১৫ বছর এডভোকেট হিসেবে কাজ করার অভিজ্ঞতা রয়েছে। নবম জাতীয় সংসদ নির্বাচনে সংরক্ষিত নারী আসনে সংসদ সদস্য নির্বাচিত হন এবং মহিলা ও শিশু বিষয়ক মন্ত্রণালয়ের প্রতিমন্ত্রীর দায়িত্ব পালন করেছেন। তিনি বাংলাদেশ আওয়ামী লীগের কেন্দ্রীয় কমিটির সদস্য এবং সেইসাথে সিপিএ নির্বাহী কমিটির চেয়ারপার্সন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
সাবেক প্রধানমন্ত্রী শেখ হাসিনা পতনের ২৭ দিন পর ২০২৪ সালের ২ সেপ্টেম্বর তিনি রাষ্ট্রপতি সাহাবুদ্দিনের কাছে পদত্যাগপত্র জমা দেন।
জাভা হিট

জাভা হিট ২০১৩ সালে মুক্তিপ্রাপ্ত একটি আমেরিকান অ্যাকশন চলচ্চিত্র। ছবিটি পরিচালনা করেছেন কনর অ্যালেন এবং এতে অভিনয় করেছেন মিকি রর্খি, কেল্লান লাটজ, আরিও বাউ এবং আতিক হাসিহোলান।
পুলিশ জিজ্ঞাসাবাদের রুমে হ্যান্ডকাপ পরা অবস্থায় ইউএস নেভির লেফট্যানান্ট জ্যাক ট্রেভার্স (কেল্লান লাটজ) যিনি নিজেকে একজন বিদেশী শিক্ষকের সহকারী হিসেবে দাবি করেন। যাকে ইন্দোনেশিয়ার খুব জনপ্রিয় প্রিন্সেস এর উপর বোমা হামলার ঘটনার প্রধান সন্দেহভাজন হিসেবে জিগ্গাসাবাদ করা হচ্ছে। তাকে জিগ্গাসাবাদ করছেন লেফট্যানান্ট হাশিম (আরিও বাউ) ডিটাসমেন্ট ৮৮।
জ্যাক একবার যখন ফাইট করে হাশিম এর জীবন রক্ষা করে তখন জ্যাক এর ফাইট স্টাইল দেখে হাশিম এর সন্দেহ হয় যে সে প্রফেসার নয়। তখন হাশিম প্রধান আসামিকে জ্যাক এর সূত্র ধরে ধরার জন্য জ্যাককে ছেড়ে দিয়ে তার উফর গোপনে নজড় রাখে। হাশিম এর পরিবার অপহরণ করার পর এক পর্যয়ে হাশিম এবং জ্যাক একসাথে কাজ করা শুরু করে। শেষ পর্যন্ত দেখা যায় সুলতানাকে হত্যা করা হয়নি অপহরণ করা হয়েছে। মালিক ছদ্মনামে এক আমিরিকানের কাছ থেকে সুলতানা ও হাশিম এর পরিবারকে উদ্ধার করার জন্য জ্যাক ও হাশিম মালিককে হত্যা করে।
ছান্দোগ্যোপনিষদ্

ছান্দোগ্য উপনিষদ্‌ (দেবনাগরী: छान्दोग्य उपनिषद्) হল হিন্দুধর্মের অন্যতম মুখ্য উপনিষদ্‌। "ছান্দোগ্য", "জৈমিনীয় উপনিষদ্‌ ব্রাহ্মণ" ও "বৃহদারণ্যক উপনিষদ্‌" হল প্রাচীনতম উপনিষদ্‌। এটি বৈদিক সংস্কৃতের ব্রাহ্মণ যুগের রচনা (৩০০ খ্রিস্টপূর্বাব্দের আগে, সম্ভবত খ্রিস্টপূর্ব ৮ম-৭ম শতকে)। "ছান্দোগ্য" "সামবেদ"-এর কৌথুম শাখার অন্তর্গত। "মুক্তিকা উপনিষদে" যে ১০৮ উপনিষদের তালিকা রয়েছে তাতে এই উপনিষদের স্থান নবম। এটি দশ অধ্যায়ের "ছান্দোগ্য ব্রাহ্মণ"-এর অংশ। উক্ত ব্রাহ্মণের প্রথম দুটি অংশ যজ্ঞ ও উপাসনার অন্যান্য পদ্ধতি সংক্রান্ত। বাকি আটটি অধ্যায় "ছান্দোগ্য উপনিষদ্‌" নামে পরিচিত। "বৃহদারণ্যক" ও "ছান্দোগ্য" উপনিষদ্‌ দুটি প্রাচীন বেদান্ত দর্শনের অন্যতম ভিত্তি। "ব্রহ্মসূত্র" গ্রন্থে এই উপনিষদ্‌ থেকে একাধিক উদ্ধৃতির ব্যবহার এর গুরুত্ব প্রমাণ করে।
ব্রহ্মসূত্র

ব্রহ্মসূত্র (), বা বেদান্তসূত্র (वेदान्त सूत्र) হল হিন্দু দর্শনের বেদান্ত শাখার তিনটি প্রধান শাস্ত্রের অন্যতম। এই তিনটি শাস্ত্রকে বলা হয় "প্রস্থানত্রয়ী"। এর মধ্যে "ব্রহ্মসূত্র" হল "ন্যায়-প্রস্থান" বা যুক্তিভিত্তিক প্রস্থান। এটি সংস্কৃতে রচিত। উল্লেখ্য, প্রস্থানত্রয়ীর অপর দুই শাস্ত্র "উপনিষদ্‌"-কে শ্রুতিপ্রস্থান এবং "গীতা"-কে স্মৃতিপ্রস্থান বলা হয়। ব্রহ্মসূত্রে উপনিষদের দর্শনকে যুক্তিসঙ্গত পদ্ধতিতে ব্যাখ্যা করা হয়েছে।
"ব্রহ্মসূত্র" হল উপনিষদ্‌ দর্শনের ব্যাখ্যা। এখানে উপনিষদের নানান মতের মধ্যে একত্ববিধানের চেষ্টা করা হয়েছে। "ব্রহ্মসূত্র"-কেই "উত্তর মীমাংসা" বলা হয়। "মীমাংসা" দর্শনে বিভিন্ন বৈদিক শাস্ত্রের শিক্ষার মধ্যে সামঞ্জস্য আনার চেষ্টা করা হয়েছে। মীমাংসা দুইভাগে বিভক্ত। যথা: জৈমিনির "পূর্ব মীমাংসা" (এতে বৈদিক যাগযজ্ঞের ব্যাখ্যা রয়েছে) এবং বাদরায়ণের "উত্তর মীমাংসা" বা "ব্রহ্মমীমাংসা" বা "শারিরিক-মীমাংসা" (এতে ব্রহ্ম, জগৎ ও আত্মার প্রকৃতি ব্যাখ্যাত হয়েছে)। এতে প্রকৃতি ব্যাখ্যার প্রচেষ্টা দেখা যায় বলে একে "নির্ণায়ক-শাস্ত্র"-ও বলে। এখানে উপনিষদ্‌-দর্শনের একটি সংক্ষিপ্ত সারও পাওয়া যায়।
মাইজচর ইউনিয়ন

মাইজচর ইউনিয়ন বাংলাদেশের কিশোরগঞ্জ জেলার বাজিতপুর উপজেলার অন্তর্গত একটি ইউনিয়ন ।
কিশোরগঞ্জ জেলার বাজিতপুর উপজেলার মেঘনা ও ঘোড়াউত্রা নদীর তীরে মাইজচর ইউনিয়নের অবস্থান।
ব্রিটিশ শাসন আমলে এই ইউনিয়নের উপর দিয়ে বড় বড় নৌ জাহাজ ঢাকা, কলকাতা ও রেংগুনসহ দেশের বিভিন্ন স্থানে চলাচল করত ।
নাম: ৯ নং মাইজচর ইউনিয়ন পরিষদ , আয়তন– ২২ব বর্গ কি.মি.(প্রায়), গ্রামের সংখ্যা– ১০টি, মৌজার সংখ্যা– ০৬টি, হাট/বাজার সংখ্যা-০১টি, উপজেলা সদর থেকে যোগাযোগ মাধ্যম– সিএনজি/রিক্সা ও নৌকা।, নির্বাচিত পরিষদ সদস্য– ১২জন, ইউনিয়ন পরিষদ সচিব– ১জন, ইউনিয়ন গ্রামপুলিশ– ৮জন ।
মোট- ১৬,৬১৯ জন । ভোটার সংখ্যা- ১০,০৫৮ জন। পুরুষ ৫০৯৬ ও মহিলা ৪৯৬২ জন ।
নদী পথঃ নৌকাই হল মাইজচরের প্রধান বাহন। ছোট বড় আকৃতির নৌকা, গয়না নৌকা, পাল তোলা নৌকা চলাচল করে। যাত্রী ও পণ্যবাহী নৌকা দিলালপুর ঘাট হতে মাইজচর, বাহেরবালী, পুরাকান্দা হয়ে অষ্টগ্রামে চলাচল করে।কয়েক দশক আগে এখান থেকে ষ্টীমারে কলকাতা যাওয়ার ব্যবস্থা ছিল। ব্রিটিশ আমলে মেঘনা ও ঘোড়াউত্রা নদীতে লঞ্চ ও ষ্টীমার সার্ভিস চালূ ছিল।বর্তমানে বাজিতপুর থেকে
হুমাইপুর হয়ে অষ্টগ্রাম ৬ মানের সি এন জি এবঙ অটু রিকসার মাধ্যমে মানুষ যাতায়াত করে।
জর্জ সাবরা

জর্জ সাবরা (; জন্ম: ১১ জুলাই, ১৯৪৭) সিরিয়ার কাতানা জেলায় জন্মগ্রহণকারী বিশিষ্ট রাজনীতিবিদ। নভেম্বর, ২০১২ সালে সিরিয়ার বিভিন্ন দলের সমন্বয়ে প্রতিষ্ঠিত প্রধান রাজনৈতিক জোট সিরিয়ান ন্যাশনাল কাউন্সিলের সভাপতি ছিলেন। ২২ এপ্রিল, ২০১৩ তারিখে অপর্যাপ্ত আন্তর্জাতিক সহায়তার প্রতিবাদে মোয়াজ আল-খাতিব সভাপতির পদ থেকে পদত্যাগ করলে ভারপ্রাপ্ত হিসেবে তিনি তার উত্তরসূরী হন। খ্রিস্টান ব্যক্তিত্ব জর্জ সাবরা সিরীয় ডেমোক্র্যাটিক পিপল’স পার্টির সদস্য।
রিফ ডিমাস্ক গভার্নরেট প্রদেশের কাতানা শহরের এক খ্রিস্টান পরিবারে জর্জ সাবরা’র জন্ম। দামাস্কাস বিশ্ববিদ্যালয় থেকে ১৯৭১ সালে ভূগোল বিষয়ে স্নাতক ডিগ্রী লাভ করেন। ১৯৭৮ সালে ইন্ডিয়ানা বিশ্ববিদ্যালয় থেকে শিক্ষামূলক প্রযুক্তি পদ্ধতি বিষয়ে ডিগ্রী অর্জন করেন। এরপর থেকে ভূগোল বিষয়ের শিক্ষকতার পাশাপাশি চিত্রলেখকের কাজও করেছেন। সিসেম স্ট্রিট শিরোনামে শিশুতোষ অনুষ্ঠানের আরবি অনুবাদ লিখেছেন তিনি।
১৯৭০-এর দশকে সিরীয় বিরোধী আন্দোলনের মাধ্যমে রাজনৈতিক জীবনে সক্রিয় অংশগ্রহণ করেন। ১৯৭০ সালে সিরীয় কমিউনিস্ট পার্টি (পলিটিক্যাল ব্যুরো)-তে যোগ দেন। ১৯৮৫ সালে কেন্দ্রীয় কমিটির সদস্যরূপে নির্বাচিত হন। ১৯৮৭ সালে সরকার বিরোধী অনেকগুলো আন্দোলনের একটিতে গ্রেফতার হন এবং আট বছরের জন্য কারাগারে অন্তরীণ ছিলেন। মুক্তি পাবার পর ২০০০ সালে ন্যাশনাল ডেমোক্র্যাটিক গ্যাদারিং গঠন করেন যা ১৯৭৯ সালের বামপন্থী দলগুলোর জোটরূপে প্রতিষ্ঠিত হয়েছিল।
জাফর আস-সাদিক

জাফর ইবনে মুহাম্মাদ আস-সাদিক (; ৭০০ বা ৭০২ – ৭৬৫), যিনি জাফর আস-সাদিক বা কেবল আস-সাদিক নামেও পরিচিত, ছিলেন ৮ম শতাব্দীর একজন মুসলিম পণ্ডিত ও মনীষী। ইসনা আশারিয়া ও ইসমাইলি শিয়া মুসলমানদের মতে তিনি ছিলেন ৬ষ্ঠ ইমাম এবং জাফরি মাজহাবের প্রতিষ্ঠাতা। সুন্নি মুসলমানদের মতে তিনি ইসলামি ধর্মতত্ত্ব, ফিকহশাস্ত্র, হাদিসশাস্ত্র, কালামশাস্ত্র ও তাসাউফের একজন গুরুত্বপূর্ণ আলেম এবং হানাফি ও মালিকি মাজহাবের প্রতিষ্ঠাতা আবু হানিফা ও মালিক ইবনে আনাসের শিক্ষক ছিলেন। ধর্মীয় জ্ঞানের বিভিন্ন অনুষদে তার বিস্তৃত অবদান সত্ত্বেও জাʿফরের লিখিত কোনো গ্রন্থই বর্তমানে বিদ্যমান নেই।
জাʿফর ছিলেন একজন প্রখ্যাত ইসলামি চিন্তাবিদ ও মনীষী। তিনি পিতার দিক থেকে ইসলামের চতুর্থ খলিফা আলীর এবং মাতার দিক থেকে ইসলামের প্রথম খলিফা আবু বকরের বংশধর ছিলেন। শিয়াদের মতে– নবী মুহাম্মদের ভবিষ্যদ্বাণী অনুযায়ী তিনি বারো ইমামের অন্যতম। নবীবংশের ষষ্ঠ ইমাম হিসেবে তিনি শিয়া সম্প্রদায় কর্তৃক মান্য।
আস-সাদিকের মৃত্যুর পর উত্তরাধিকারের প্রশ্নটি ছিল শিয়াদের মধ্যে বিভেদের কারণ। একদল তার বড় পুত্র ইসমাইল ইবনে জাফরকে (যিনি তার পিতার আগেই মারা গিয়েছিলেন) পরবর্তী ইমাম হিসাবে বিবেচনা করেছিল এবং আরেকদল তার তৃতীয় পুত্র মুসা আল-কাজিমকে ইমাম হিসাবে গ্রহণ করেছিল। প্রথম দলটি ইসমাইলি এবং দ্বিতীয় দলটি ইসনা আশারিয়া নামে পরিচিতি লাভ করে।
ইমাম জাফর সাদেক ১৭ই রবিউল আওয়াল ৮৩ হিজরীতে পবিত্র মদিনা নগরীতে জন্মগ্রহণ করেন। তার কুনিয়াহ আব্দুল্লাহ (আল্লাহর বান্দা) এবং উপাধী সাদেক (সত্যবাদী)। তার পিতার নাম হযরত ইমাম মুহাম্মাদ বাকের রাদ্বিয়াল্লাহু আনহু এবং তার মাতার নাম উম্মে ফারওয়া রাদ্বিয়াল্লাহু আনহা।
উনার বংশ-তালিকা ফাতেমা নবী মুহাম্মাদ পর্যন্ত পৌঁছেছে বিধায় তার পূর্ব-পুরুষগণ নামের পূর্বে ‘সাইয়্যেদ’ বা ‘সৈয়দ’ শব্দ ব্যবহার করেছেন। উনার ঊর্ধ্বতন বংশ পুরুষ ছিলেন; যথাক্রমেঃ হযরত মুহাম্মাদ রাসুল্লাল্লাহ সাল্লাল্লাহু আলাইহি ওয়াসাল্লাম -> সৈয়দা ফাতিমাতুজ জাহরা (রা:) + হযরত আলী -> হযরত ইমাম হোসাইন(রা:) -> হযরত ইমাম জয়নুল আবেদিন (রহ:) -> হযরত ইমাম বাকের (রহ:) -> হযরত ইমাম জাফর সাদেক (রহ:)
হযরত ইমাম জাফর সাদেক ৬৫ বছর বয়সে ১৪৮ হিজরীতে শাহাদত বরণ করেন। তাকে মদিনা শরিফের কবরস্থান জান্নাতুল বাক্বীতে সমাধীস্থ করা হয়। তার মাজারের পাশে রয়েছে পিতা ইমাম বাকেরের মাজার ও তার পিতামহ ইমাম জয়নুল আবেদিন (রহ:) মাজার।
মাণ্ডূক্যোপনিষদ্

মাণ্ডূক্য উপনিষদ হল একটি মুখ্য উপনিষদ্‌। এটি ক্ষুদ্রতম উপনিষদ্‌। "মাণ্ডূক্য" গদ্যে রচিত। এটিতে বারোটি শ্লোক রয়েছে। এই বারোটি শ্লোকে ওঁ-কারের ব্যাখ্যা, তিনটি মানসিক অবস্থা (জাগ্রত, নিদ্রামগ্ন ও সুপ্ত) এবং চতুর্থ তুরীয় অবস্থার বর্ণনা রয়েছে। "মুক্তিকা" উপনিষদের মতে, একমাত্র "মাণ্ডূক্য" উপনিষদের মাধ্যমেই মুক্তিলাভ সম্ভব।
গৌড়পাদ "মাণ্ডূক্য" উপনিষদের ভাষ্য "মাণ্ডূক্য কারিকা" রচনা করেন। এটি অষ্টম শতাব্দীর রচনা এবং অদ্বৈত বেদান্ত দর্শনের একটি অন্যতম প্রধান গ্রন্থ।
তালবাতাসি

তালবাতাসি ছোট আকারের বাতাসি পাখি। মোট দুই প্রজাতির তালবাতাসির সন্ধান পাওয়া গেছে। এরা হল:
দুই প্রজাতির তালবাতাসিই Apodidae গোত্রের অন্তর্গত Cypsiurus গণের অন্তর্ভুক্ত। এই দুই প্রজাতির মধ্যে গভীর মিল থাকায় পূর্বে এদের একই প্রজাতি হিসেবে গণ্য করা হত।
তালবাতাসি আকারে বেশ ছোট। এদের লেজ গভীরভাবে চেরা। সরু ডানার প্রান্ত সূচালো। আঙুলগুলো জোড় বাঁধা; ৩য় ও ৪র্থ আঙুল বহির্মুখী এবং ১ম ও ২য় আঙুল অন্তর্মুখী।
সিক্স বুলেট

সিক্স বুলেট ২০১২ সালে মুক্তিপ্রাপ্ত একটি আমেরিকান ডিরেক্ট টু ভিডিও থ্রিলার চলচ্চিত্র। ছবিটি পরিচালনা করেছেন ইরনি বারবারাস এবং কাহিনী লিখেছেন চাদ ল ও ইভান ল। এতে অভিনয় করেছেন জ্য ক্লদ ভ্যান ড্যাম, জো ফ্লেনিগ্যান ও আনা-লুইস পূউম্যান।
আমেরিকা থেকে মলডোভা বেড়াতে আসা দম্পতির ১৪ বছরের মেয়ে কিডন্যাপ হয় হাই সিকুরিটি ৫ তারা হোটেল থেকে। ফ্লেশ বিজনেস কারীদের খপ্পরে পড়া মেয়ে উদ্ধারের জন্য আমেরিকান দম্পতি সম্ভাব্য সব কিছুই করে কিন্তু কিছু করা সম্ভব হয়না পুলিশের পক্ষে। অবশেষে আমেরিকান দূতাবাসের পরামর্শ ক্রমে তারা সাবেক ভারাটে অপহরণ বিশেষজ্ঞ বর্তমানে কশাই স্যামসন গল (ভ্যান ড্যাম) এর দ্বারস্থ হয়।
হোরাসিও কার্তেস

হোরাসিও ম্যানুয়েল কার্তেস জারা (; জন্ম: ৫ জুলাই, ১৯৫৬) প্যারাগুয়ের আসুনসিওনে জন্মগ্রহণকারী বিশিষ্ট ব্যবসায়ী ও রাজনীতিবিদ। এপ্রিল, ২০১৩ সালে অনুষ্ঠিত প্যারাগুয়ের রাষ্ট্রপতি নির্বাচনে বিজয়ী হয়েছেন। ১৫ আগস্ট, ২০১৩ তারিখে রাষ্ট্রপতি কার্যালয়ের দায়িত্বভার গ্রহণ করবেন। তিনি কলোরাডো পার্টির সদস্য। গ্রুপো কার্তেস প্রতিষ্ঠানের অধীনে দুই ডজনেরও অধিক ব্যবসায় প্রতিষ্ঠান রয়েছে তার। তন্মধ্যে রয়েছে তামাক, কোমল পানীয়, মাংস উৎপাদন, ব্যাংকিং ইত্যাদি। এছাড়াও তিনি ক্লাব লিবার্টেড নামীয় একটি ফুটবল ক্লাবের সভাপতিরূপে আসীন রয়েছেন।
কার্তেসের বাবা সিসনা বিমান প্রতিষ্ঠানের কর্ণধার ছিলেন। হোরাসিও কার্তেস বিমান চালনা প্রকৌশলে অধ্যয়নের জন্য মার্কিন যুক্তরাষ্ট্রে অধ্যয়ন করেন। ১৯ বছর বয়সেই মুদ্রা বিনিময় ব্যবসায় জড়িয়ে পড়েন যা পরবর্তীকালে ব্যাঙ্কো এমাম্বে নামের প্রতিষ্ঠানরূপে গড়ে উঠে। পরবর্তী কয়েক বছরের মধ্যেই ক্রয়কৃত কিংবা সহায়তার মাধ্যমে দেশের সবচেয়ে বড় সিগারেট প্রস্তুতকারী প্রতিষ্ঠান তাবেসাসহ ফলের রস বোতলজাতকরণ কোম্পানীর নিয়ন্ত্রক হন। ১৯৮৯ সালে মুদ্রা প্রতারণায় সাত মাসের জন্য কারাগারে নিক্ষিপ্ত হন ও পরবর্তীকালে মুক্তিলাভ করেন।
২০০০ সালে মাদকদ্রব্য বিরোধী পুলিশ কোকেন ও মারিজুয়ানা বহনকারী একটি বিমান তার এলাকা থেকে আটক করে। কিন্তু বিমানটি জরুরীভিত্তিতে অবতরণ করেছিল ও মাদক ব্যবসার সাথে তিনি সম্পৃক্ত নন বলে দাবী করেন। কুক দ্বীপপুঞ্জের অর্থনৈতিক কর্মকাণ্ডে কার্তেসের ব্যাঙ্ক ব্যাঙ্কো এমাম্বের জড়িত থাকার বিষয়টি উত্থাপিত হয়। উইকিলিকসের ২০১০ সালের ফাঁসকৃত প্রতিবেদনে অবৈধ অর্থ পাচারেও তার নাম উল্লেখ করা হয়।
২০০৮ সাল পর্যন্ত কার্তেস রাজনীতির সাথে জড়িত ছিলেন না। এমনকি, নিবন্ধিত ভোটারও ছিলেন না তিনি। ২০০৯ সালে মধ্য-ডানপন্থী কলোরাডো পার্টিতে যোগ দেন। এর কারণ হিসেবে তিনি লাতিন আমেরিকার রাজনীতিকে মোকাবেলা করার কথা উল্লেখ করেন। তিনি নিজেকে যোগ্য রাজনীতিবিদ হিসেবে উল্লেখ করেন ও ১৯৮৯ সালের পূর্ব পর্যন্ত সামরিক জান্তা আলফ্রেদো স্ত্রোয়েসনারের আশীর্বাদপুষ্ট দলের ইতিহাসের সাথে তুলনা না করার জন্যও নতুন প্রজন্মকে জানান। মূলত তার অর্থনৈতিক সক্ষমতাই দলের প্রার্থীরূপে ২০১৩ সালে প্যারাগুয়ের সাধারণ নির্বাচনে বিজয়ী হতে সাহায্য করেছে। রাষ্ট্রপতি নির্বাচনে তিনি ৪৫.৮০ শতাংশ ভোট পান।
শমসাদ বেগম

শমসাদ বেগম (; জন্ম: ১৪ এপ্রিল, ১৯১৯ - মৃত্যু: ২৩ এপ্রিল, ২০১৩) লাহোরে জন্মগ্রহণকারী বিশিষ্ট ভারতীয় কণ্ঠশিল্পী ছিলেন। তিনি ভারতের হিন্দী চলচ্চিত্র জগতের প্রথমদিকের অন্যতম নেপথ্য-কণ্ঠশিল্পী ছিলেন এবং হিন্দীর পাশাপাশি বাংলা, মারাঠি, গুজরাটি, তামিল ও পাঞ্জাবি ভাষায় ছয় সহস্রাধিক গান গেয়েছেন।
ব্রিটিশ ভারতের পাঞ্জাব প্রদেশের (বর্তমান পাকিস্তানে) লাহোরে শমসাদ বেগম জন্মগ্রহণ করেন। মিয়া হোসেন বক্স ছিলেন তার বাবা। ১৯৩২ সালে গণপত লাল বাট্টু নামীয় একজন উকিলকে ভালবাসেন। পারিবারিক বিধি-নিষেধ থাকা সত্ত্বেও ১৫ বছর বয়সে ১৯৩৪ সালে একে-অপরে পরিণয়সূত্রে আবদ্ধ হন। ঊষা রাত্রা নাম্নী তার এক বড় মেয়ে রয়েছে। ১৯৫৫ সালে দূর্ঘটনায় তার স্বামী মারা যান। এরপর থেকেই মেয়ে ঊষা ও তার স্বামী লেফট্যানেন্ট কর্নেল যোগেশ রাত্রার সাথে মুম্বাইয়ের পোয়াই এলাকার হীরানন্দী গার্ডেন্সে বসবাস করে আসছিলেন। সম্প্রতি তিনি সেখানেই তার ৮৯তম জন্মদিন পালন করেন।
প্রাথমিক বিদ্যালয়ে অধ্যয়ন কালে ১৯২৪ সালে তাঁর অধ্যক্ষ প্রতিভাময়ী হিসেবে তাকে চিহ্নিত করেন। সুন্দর স্বরভঙ্গীমার জন্য শ্রেণীকক্ষের প্রার্থনা সঙ্গীতে তাকে নির্বাচন করা হয়। দশ বছর বয়সে তিনি ধর্মীয় অনুষ্ঠান ও পারিবারিক বিয়ে-শাদীর অনুষ্ঠানগুলোয় লোকসঙ্গীত পরিবেশন করতে শুরু করেন। শামসাদ বেগমের সঙ্গীতের প্রতি প্রবল ঝোঁক ১৯২৯ সালের দিকে লক্ষ্য করা যায়, যা তার পরিবার মেনে নিতে পারেনি। কাওয়ালী ও গজলের ভক্ত চাচার উৎসাহে ১২ বছর বয়সে জেনোফোন মিউজিক কোম্পানীতে সঙ্গীতজ্ঞ গুলাম হায়দারের পরীক্ষার সম্মুখীন হন তিনি। এক সাক্ষাৎকারে শমসাদ বলেছিলেন যে, “আমি বিখ্যাত কবি ও শাসক বাহাদুর শাহ জাফরের গজল মেরা ইয়ার মুঝে মিলে আগর গাই”। এতে তিনি মুগ্ধ হন ও ১২টি গানে অংশগ্রহণের সুযোগ দেন যা তাকে শীর্ষ গায়িকা হিসেবে গড়ে তুলতে যথেষ্ট সহায়তা করে। চাচা মিয়া হোসেন বক্সকে শমসাদের জন্য অনুমতি আদায় করেন ও কোম্পানীতে চুক্তিবদ্ধ করান। বাবা মিয়া হোসেন বক্স শমসাদকে শর্ত দেন যে, তাকে বুরখা পরিধান করে রেকর্ডের জন্য যেতে হবে ও কোনরূপ ছবি ওঠাতে পারবে না।
১৯৩৩ সালে বিভিন্ন স্টুডিওতে জনসমক্ষে গান। যখন ১৯৪১ সালে খাজাঞ্চি চলচ্চিত্রে নেপথ্যে গান করেন, তখন তিনি গায়িকা হিসেবে প্রতিষ্ঠা পেয়েছেন। ১৬ ডিসেম্বর, ১৯৪৭ সালে লাহোর রেডিওতে অংশগ্রহণ করে শ্রোতাদের হৃদয়-মন জয় করেন। কুন্দনলাল সায়গলের ভীষণ ভক্ত-অনুরাগী ছিলেন তিনি।
সঙ্গীত ভূবনে অসামান্য অবদান রাখায় ২০০৯ সালে তিনি পদ্মভূষণ পদক লাভ করেন।
গোলোকধাম রহস্য

গোলোকধাম রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি গল্প।
এই গল্পে একজন বাঙালি বায়কেমিস্ট নিহার রঞ্জন দত্ত এর কাহিনী রয়েছে। প্রতিভাবান নিহার বাবু আমেরিকাতে ক্যান্সার নিয়ে গবেষণা করতেন। সেখানে তার সহকারী ছিলেন সুপ্রকাশ চৌধুরী। কিন্তু লোভের কারণে সুপ্রকাশ নিহার বাবুর পরীক্ষায় বিস্ফোরণ ঘটিয়ে তাকে অন্ধ করে দেন। ফলে নিহার বাবুকে কলকাতায় ফিরে আসতে হয়। অনেকদিন পর ফেলুদা নিহার বাবুর বাড়িতে ডাকাতির কেস নিয়ে যান। এই ঘটনার শেষ দিকে ফেলুদা দেখেন নিহার বাবুর গবেষণার কাগজপত্র এবং সঙ্গে ৩৩ হাজার টাকা চুরি হয়ে গেছে। ওই দিনই নিহার বাবুর দুই ভাড়াটিয়া সুখওয়ানি এবং দস্তুর-এর একজন দস্তুর খুন হন।
পরে দেখা যায় ওই কাগজ-পত্র ও টাকা নিহার বাবুর ব্যক্তিগত সহকারী, বিশ্বস্ত রঞ্জিত বন্দ্যোপাধ্যায় চুরি করেছিলেন এবং দস্তুর খুন হয় নিহার বাবুর দ্বারা। কারণ নিহার বাবু চিনতে পেরেছিলেন যে দস্তুর ছিলেন তার এককালের সহকারী সুপ্রকাশ চৌধুরী। তীব্র প্রতিশোধস্পৃহায় নিহার বাবু এই কাজ করেছিলেন। অন্ধ হলেও দস্তুরকে হত্যা করতে সক্ষম হন। ফেলুদা সেটা জানতে পেরেছে সেটা নিহারবাবু বুঝতে পারেন। তিনি ফেলুদাকে জানান তিনি ক্যানসারের রোগী। এর মাত্র ১৭ দিন পর তিনি মারা যান।
শমশাদ বেগম

শমশাদ বেগম একজন ভারতীয় সমাজকর্মী, যিনি ছত্তিশগড়ের তফসিলি জাতি, তফসিলি উপজাতি এবং অন্যান্য পিছিয়ে পড়া সম্প্রদায়ের শিক্ষায় তাঁর প্রচেষ্টার জন্য পরিচিত। ২০১২ সালে ভারত সরকার তাঁকে চতুর্থ সর্বোচ্চ ভারতীয় বেসামরিক পুরস্কার পদ্মশ্রী দিয়ে সম্মানিত করে।
শমশাদ বেগম ভারতের ছত্তিশগড় রাজ্যের বালোদ জেলা (পূর্বে অবিভক্ত দুর্গের একটি অংশ) থেকে এসেছেন। গুণ্ডারদেহি ব্লকের একটি ছোট গ্রামীণ সমাজের সভাপতি হিসেবে, তিনি ভারত সরকারের জাতীয় সাক্ষরতা মিশন কর্মসূচির সাথে যুক্ত হওয়ার সুযোগ পেয়েছিলেন এবং এটি তাঁর সমাজসেবায় প্রবেশের পথ প্রশস্ত করে। জানা গেছে যে ১৯৯৫ সালে গুণ্ডারদেহিতে মিশনের কার্যক্রম শুরু হওয়ার ছয় মাসের মধ্যে, শমশাদ এবং তাঁর সহকর্মীরা মোট ১৮,২৬৫ জন নিরক্ষর মহিলার মধ্যে ১২,২৬৯ জন মহিলাকে শিক্ষিত করতে সক্ষম হন।
প্রচারণা কার্যক্রম শেষ হওয়ার পরেও শমশাদ তাঁর সামাজিক কাজ চালিয়ে যান এবং অবৈধ জমি দখলের বিরুদ্ধে লড়াই করা ও মদের দোকান বন্ধ করার মতো অন্যান্য সামাজিক কাজ গ্রহণ করেন। শমশাদ বালোদ জেলায় ১০৪১টি স্ব-সহায়ক গোষ্ঠী স্থাপনে সফল হয়েছেন। এই গোষ্ঠীগুলি, তাদের ক্ষুদ্র সঞ্চয়ের মাধ্যমে, একটি তহবিল সংগ্রহ করেছে যেখান থেকে অভাবী সদস্যরা ঘরোয়া জরুরি অবস্থার জন্য ঋণ পেতে পারেন। এই গোষ্ঠীগুলির মোট সঞ্চয় ২ মিলিয়ন ছাড়িয়ে গেছে বলে জানা গেছে। এই গোষ্ঠীগুলি তখন থেকেই কুটির শিল্পের প্রতিষ্ঠা করেছে, যেখানে সাবান এবং গরুর গাড়ির চাকার মতো সামগ্রী তৈরি হয়। তারা একটি "মহিলা ভবনও" স্থাপন করেছে।
শমশাদ বেগম "সহযোগী জনকল্যাণ সমিতির" সাথে যুক্ত। এই সমাজকল্যাণ গোষ্ঠীটি নারী ও শিশুদের শিক্ষা ও কল্যাণমূলক কর্মকাণ্ডের সাথে জড়িত। তিনি ন্যাশনাল ব্যাংক ফর এগ্রিকালচার অ্যান্ড রুরাল ডেভেলপমেন্ট (নাবার্ড)-এর সাথেও যুক্ত ছিলেন। সেখানে তিনি নারীদের নেতৃত্বের দক্ষতা প্রশিক্ষণ, লিঙ্গ বৈষম্যের বিরুদ্ধে সচেতনতা তৈরি, বাল্যবিবাহ প্রতিরোধ এবং যৌন হয়রানি প্রতিরোধে কাজ করেছেন।
২০১২ সালে ভারত সরকার শমশাদ বেগমকে পদ্মশ্রী পুরস্কারে ভূষিত করে।
মোহাম্মদ ইউসুফ

ইউসুফ ইউহানা বা মোহাম্মদ ইউসুফ (; জন্ম: ২৭ আগস্ট, ১৯৭৪) লাহোরে জন্মগ্রহণকারী পাকিস্তানের সাবেক ও বিখ্যাত আন্তর্জাতিক ক্রিকেট তারকা। তিনি পাকিস্তান জাতীয় দলের ডানহাতি ব্যাটসম্যান ও অধিনায়কের দায়িত্বে ছিলেন। ২০০৫ সালে তিনি খ্রিস্টান ধর্ম ত্যাগ করে ধর্মান্তরিত হয়ে ইসলাম ধর্মে দীক্ষিত হন। স্বল্পসংখ্যক খ্রিস্টান ধর্মাবলম্বীদের মধ্যে তিনিও ছিলেন একজন, যিনি পাকিস্তান ক্রিকেট দলের হয়ে আন্তর্জাতিক ক্রিকেটে অংশগ্রহণ করেছেন।
নিম্নশ্রেণীভূক্ত হিন্দু বাল্মিকি গোত্রে জন্মগ্রহণ করেন যারা পরবর্তীতে খ্রিস্টান ধর্মগ্রহণ করেন। বাবা ইয়োহানা মাসেহ রেলওয়ে স্টেশনে কাজ করতেন ও রেলওয়ে কলোনীতে বসবাস করতো তাদের পরিবার। শৈশবে তিনি ব্যাট চালাতে পারতেন না; তাই তার ভাইয়েরা টেনিস বলের সাহায্যে তাকে সাহস যোগাতেন। ১২ বছর বয়সে গোল্ডেন জিমখানা দলের দৃষ্টিতে পড়েন ও ক্রিকেটের সাথে সম্পৃক্ত হন। লাহোরের ফরম্যান ক্রিস্টিয়ান কলেজে অধ্যয়ন করেন ও সেখানেই ১৯৯৪ সালের শুরুর দিক পর্যন্ত খেলতে থাকেন। একসময় তিনি ভাগ্যান্বেষণে ভাওয়ালপুরে রিক্সা চালাতেন।
২৬ ফেব্রুয়ারি, ১৯৯৮ তারিখে ডারবানে অনুষ্ঠিত টেস্ট ক্রিকেটে দক্ষিণ আফ্রিকার বিরুদ্ধে অভিষেক ঘটে ইউসুফের। ৫০-এর অধিক গড়ে সাত সহস্রাধিক রান করেন যা যে কোন পাকিস্তানি ব্যাটসম্যানদের চেয়ে বেশি। এছাড়াও তার ২৪টি সেঞ্চুরিও রয়েছে। ২৭ বলে অর্ধ-শতক করেন যা বিশ্বের তৃতীয় দ্রুততম অর্ধ-শতক। ২০০৪ সালের বক্সিং ডে টেস্টে অস্ট্রেলিয়ার বিরুদ্ধে ১১১ রান করেন। ডিসেম্বর, ২০০৫ সালে লাহোরে ইংল্যান্ডের বিপক্ষে ২২৩ রান সংগ্রহ করে ম্যান অব দ্য ম্যাচ পুরস্কার লাভ করেন। সাত মাস পর জুলাই, ২০০৬ সালে ইংল্যান্ড সফরে একই দলের বিরুদ্ধে প্রথম টেস্টে ২০২ ও ৪৮ রান করে পুনরায় ম্যান অব দ্য ম্যাচ পুরস্কার লাভ করেন। হেডিংলিতে অনুষ্ঠিত তৃতীয় টেস্টে ১৯২ ও ওভালের চূড়ান্ত টেস্টে ১২৮ রান সংগ্রহ করেন।
২৮ মার্চ, ১৯৯৮ তারিখে হারারেতে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষিক্ত হন। ওডিআইয়ে ৪০-এর অধিক গড়ে নয় সহস্রাধিক রান করেন যা বিখ্যাত ব্যাটসম্যান জহির আব্বাসের পর দ্বিতীয় সর্বোচ্চ ব্যাটিং গড়। ২০০২-২০০৩ মৌসুমে জিম্বাবুয়ের বিরুদ্ধে ৪০৫ রান সংগ্রহ করেন আউট না হয়েই। ২৩ বলে অর্ধ-শতক এবং ৬৮ বলে সেঞ্চুরি করেছেন তিনি। ২০০২ এবং ২০০৩ সালে ধারাবাহিকভাবে বিশ্বের সর্বোচ্চ রান সংগ্রহকারী ছিলেন।
১০ মার্চ, ২০১০ তারিখে পাকিস্তান ক্রিকেট বোর্ড কর্তৃক ইউসুফকে আন্তর্জাতিক ক্রিকেটাঙ্গন থেকে অনির্দিষ্টকালের জন্য নিষিদ্ধ ঘোষণা করে। ২০০৯-১০ মৌসুমে অস্ট্রেলিয়া সফরে দলের পরাজয়ের পর তদন্ত কমিটির সুপারিশই এর প্রধান কারণ। পিসিবি’র আনুষ্ঠানিক ঘোষণায় জানানো হয় যে, তিনি পুনরায় দলের পক্ষ হয়ে খেলতে পারবেন না। এরপর তিনি এ সিদ্ধান্তের বিরুদ্ধে প্রতিবাদ জানাতে ২৯ মার্চ, ২০১০ তারিখে আন্তর্জাতিক ক্রিকেটের সকল স্তর থেকে অবসরের ঘোষণা দেন। কিন্তু জুলাই/আগস্ট, ২০১০ সালে ইংল্যান্ডের বিরুদ্ধে অনুষ্ঠিত প্রথম টেস্টে পাকিস্তানের মারাত্মক বিপর্যয়ের পর অবসর ভেঙ্গে তাকে পুনরায় দলে যোগদানের জন্য অনুরোধ জানানো হয়েছিল।
ইউসুফ ২০০৭ সালে বছরের সেরা টেস্ট খেলোয়াড় হিসেবে আইসিসি পুরস্কার লাভ করেন।
ঘর্ষণ

ঘর্ষণ () হল এমন একটি বল যা পরস্পরের সংস্পর্শে থাকা দুটি বস্তুর মধ্যবর্তী আপেক্ষিক গতিকে বাধা দান করে। এটি বস্তুর ভরের ওপর নির্ভরশীল।
ঘর্ষণ বিভিন্ন প্রকারের হতে পারে, যেমন:
কোনো দুটি তল যখন পরস্পরের সংস্পর্শে থেকে চলতে থাকে, তখন অর্থাৎ তাদের মধ্যে আপেক্ষিক গতির সঞ্চার হলে তাদের স্পর্শতলে এই ঘর্ষণ বল তাপ ও অন্যান্য শক্তিতে রূপান্তরিত হয়।
এই প্রক্রিয়া কাজে লাগিয়ে প্রাচীনকালের মানুষ কাঠ বা পাথরে ঘর্ষণের মাধ্যমে আগুন তৈরি করত।
বুনাগাতী ডিগ্রী মহাবিদ্যালয়

বুনাগাতী ডিগ্রী কলেজ (ইংরেজি: Bunagati Degree College) বাংলাদেশের মাগুরা জেলার একটি উচ্চ শিক্ষাপ্রতিষ্ঠান। এটি জাতীয় বিশ্ববিদ্যালয়ের অন্তর্ভুক্ত একটি ডিগ্রী কলেজ।
বুনাগাতী ডিগ্রী কলেজ মাগুরা জেলার শালিখা থানার বুনাগাতী বাজারে অবস্থিত। চিত্রা নদীর তীর ঘেষে গড়ে উঠেছে।
এটি ১৯৭৩ সালে প্রতিষ্ঠিত হয়।
উচ্চ মাধ্যমিক পর্যায়ে বিজ্ঞান,মানবিক এবং বাণিজ্য বিভাগ চালু রয়েছে। জাতীয় বিশ্ববিদ্যালয়ের অধীনে স্নাতক ডিগ্রি কোর্স চালু আছে। বর্তমানে প্রতিষ্ঠানের ছাত্র-ছাত্রী সংখ্য প্রায় ৭০০ শিক্ষক রয়েছেন ৩৪ জন।
কৌণিক সরণ

কৌণিক সরণ (ইংরেজিঃ Angular displacement ) বলতে একটি অক্ষের সাপেক্ষে কোন বস্তু বা বিন্দুর স্থান পরিবর্তন বোঝায়। এর ফলে যে কোণের সৃষ্টি হয় তদ্দ্বারা কৌণিক সরণের পরিমাপ করা হয়। এই কোণের পরিমাপ রেডিয়ান, ডিগ্রী অথবা কেবল পূর্ন ঘুর্ণন হিসেবে হতে পারে।
একটি বস্তু যখন কোন অক্ষের চতুর্দিকে ঘূর্নায়মান থাকে তখন এর গতিপথের প্রতিটি বিন্দু ঘুরতে থাকে। রৈখিক সরণের দিক সময়ের সাথে সাথে পরিবর্তিত হতে থাকে কারণ রৈখিক সরণ একটি ভেক্টর। ফলে কেবল রৈখিক সরণ দিয়ে কোন বস্তুর গতিকে বর্ণনা করা যায় না। এক্ষেত্রে কৌণিক সরণের পরিমাপের প্রয়োজন হয়।
এখানে, s = রৈখিক সরণ, θ = কৌণিক সরণ ও r = বৃত্তাকার পথের ব্যাসার্ধ
এলজি কর্পোরেশন

এলজি কর্পোরেশন(Korean: 주식회사 LG),পুরাতন নাম লাকি-গোল্ড (Korean: "Leogki Geumseong" (럭키금성/樂喜金星)) দক্ষিণ কোরিয়ার বহুজাতিক প্রতিষ্ঠান। এটি দক্ষিণ কোরিয়ার চতুর্থ বৃহত্তম কর্পোরেশন। স্যামসাং গ্রুপ, হুন্দাই মোটরস গ্রুপ, এসকে গ্রুপ এর পর এর অবস্থান।
এলজির লগো LG কে একটি মানুষের মুখের হাসির মতো একটি বৃত্তে উপস্থাপন করে।
বহুবচন (নাট্যদল)

বহুবচন (জন্মঃ ০২ মে, ১৯৭২) একটি বাংলাদেশী নাট্যশালা। ১৯৭১ সালের ১৬ ডিসেম্বর পাকবাহিনী আত্মসমর্পনের মধ্যে দিয়ে এ দেশ হানাদারমুক্ত হলো। এই মহান মুক্তিযুদ্ধের অব্যহিত পর কয়েকজন টগবগে তরুণ মুক্তিযোদ্ধা হাতের অস্ত্র জমা দিয়ে দেশ গড়ার দৃঢ় প্রত্যয় নিয়ে গড়ে তোলে নাট্যদল ‘‘বহুবচন’’।
"আমাদের নাটক মানে শুধু নাটকীয়তা নয়, নাটকের চিরচারিত আঙ্গিকের বিরুদ্ধে বিদ্রোহ।’’ এই শ্লোগান নিয়ে ১৯৭২ সালের ২’রা ফেব্রুয়ারি জন্ম নেয় ‘‘বহুবচন’’। বহুবচন এদেশের প্রথম মলিকুল যা থেকে স্বাধীনতা উত্তর নবনাট্য আন্দোলনের সূচনা। ১৯৭২ সালের ৩’রা জুন সর্বপ্রথম বহুবচনই এককভাবে গ্রুপ থিয়েটার চেতনায় দরশনীয় বিনিময়ে ইঞ্জিনিয়ার্স ইঞ্জিনিয়ার্স ইনস্টিটিউট মিলনায়তনে ফরহাদ মজাহার রচিত, মোতাহার হোসেন নিরদেশীত প্রজাপতির লীলালাস্য নাটকটি মঞ্চায়ন করে যা আজ উজ্জ্বল ইতিহাস। একই বছর ১৯৭২ সালে বহুবচন দর্শনীর বিনিময়ে আরো তিনটি নাটক মঞ্চায়ন করে। সেগুলো হচ্ছে শাহনুর খান রচিত শভাপতি বলবেন নিদের্শনায় ছিলেন মুজিব-বিন-হক, ফজলুর রেহমান ঝিনু রচিতআমি রাজা হবো না নির্দেশনায় ছিলেন মুজিব-বিন-হক এবং সেলিম আল-দীন এর সর্প বিষয়ক গল্প, নির্দেশনায় ছিলেন আমিরুল হক চৌধুরী। ২০১২ইং সাল বহুবচনের নাটক মঞ্চায়নের গৌরবোজ্জ্বল ৪২ বছর। বিগত ৪২ বছরে বহুবচন মঞ্চায়ান করেছে ২২ টি নাটক । আকাশ সংস্কৃতি নাটককে বাণিজ্যের কৌশল হিসাবে ব্যবহার করে যখন নাট্যাঙ্গনকে গ্রাস করার চেষ্টায় নিয়োজিত তখন বহুবচন পূর্ণবার ঘোষণা করেছে তার আদর্শ। বহুবচন আগামীতেও দর্শকদের সামনে সুষ্ঠু নাটক উপহার দিতে প্রতিশ্রুতিবদ্ধ।
নাটক জীবনের এক অনির্বাচনীয় সত্যকে মুখোমুখি করে। সাহিত্যের অন্যতম শাখা হিসাবে এর গুরুত্ব অনস্বীকার্য। বাংলাদেশের সাহিত্যকে দর্শকদের কাছে তুলে ধরার অভিপ্রায়ে বহুবচন জনপ্রিয় লেখক নাট্যকার হুমায়ূন আহমেদকে প্রথম বারের মত পরিচয় করিয়ে দেবার জন্য তারই জনপ্রিয়ো উপন্যাস "নন্দিত নরকে" মঞ্চায়নের প্রস্তুতি নেয়। এই উপন্যাসটি ১৯৭২ সালে মাসিক "মুখপত্র" এর ১ম বরষের ৩য় সংখ্যায় প্রকশিত হয়। উপন্যাসটির ভূমিকা লিখেছেন ডঃ আহমেদ শরীফ। ১৯৭৫ সালে ডঃ জাফর ইকবাল উপন্যাসটির নাট্যরূপদেন এবং ঐ বছর মহিলা সমিতি মঞ্চে নাটকটির প্রথম মঞ্চায়ন হয়। নাটকে অভিনয় করেছিলেন 
নির্দেশনায়-মুজিব বিল হক। নন্দিত নরকে নাটকটি, সুধিমহল ও সংবাদপত্রে প্রশংসিত হয় ও পুরস্কার লাভ করে।
নব্বই দশকে তাঁর জনপ্রিয় উপন্যাস ‘‘দেবী’’ মঞ্চায়নের জন্য হুমায়ূন আহমেদের অনুমতি নিতে গেলে তিনি উদার ভাবে সম্মতি দেন এবং বলেন আমার নাটক লেখার অনুপেরন তো ‘‘বহুবচন’’। আমার যে কোন নাটক আপনারা নাট্যরূপ দিয়ে মঞ্চস্থ করতে পারেন। আপনাদের প্রতি আমরা আন্তরিক বিশ্বাস আছে। গ্রুপের মোঃ ইকাবল হোসেন, দেবী উপন্যাসটির নাট্যরূপ দেন এবং ১৯৯৪ সালে প্রথম মঞ্চায়ন হয়। বিগত ১৮ বছরে ৭০টি শো হয় এবং ভারতে তিনটি শো হয়। ভারতের দর্শকরা এই ভিন্ন ধারার নাটকটির জন্য প্রিয় লেখক হুমায়ূন আহমেদ এর ভূয়সি প্রশসা করেন।
এমনিভাবে কিংবদন্তি নাট্যকার হুমায়ূন আহমেদকে মঞ্চ নাটকের গৌরবোজ্জ্বল অধ্যায় ধরে রেখেছে ‘‘বহুবচন’’।
দপ্তরবিহীন মন্ত্রী

কোন সরকারের দপ্তরবিহীন মন্ত্রী হচ্ছেন এমন একজন মন্ত্রী যিনি কোন নির্দিষ্ট মন্ত্রণালয়ের দায়িত্বপ্রাপ্ত নন। অর্থাৎ এদের কোন দপ্তর থাকে না। সাধারণত:প্রধানমন্ত্রী মন্ত্রীদের মধ্যে দায়িত্ব বণ্টন করে থাকেন। কোন মন্ত্রণালয়ের দায়িত্ব না দিয়েও প্রধানমন্ত্রী কোন কোন সময় এ ধরনের মন্ত্রী নিয়োগ করতে পারেন। তবে প্রধানমন্ত্রীর পক্ষ থেকে এদের বিশেষ ধরনের দায়িত্ব দেয়া হয়। দপ্তরবিহীন মন্ত্রী অন্যান্য ক্যাবিনেট মন্ত্রীদের সমান আর্থিক ও অন্যান্য সুবিধা, মর্যাদা ও রাষ্ট্রীয় সুরক্ষা পেয়ে থাকেন যেমন তারা গাড়ীতে জাতীয় পতাকা লাগাতে পারেন। তবে তারা মন্ত্রী সভার সভায় যোগ দিতে পারবেন কি না তা নির্ভর করে প্রধানমন্ত্রীর মর্জ্জির ওপর।
বাংলাদেশে দপ্তরবিহীন মন্ত্রী নিয়োগ দেওয়া হয় মন্ত্রিসভা বণ্টন বা নতুন নিয়োগের সময়। সমসাময়িক কালে একজন দপ্তরবিহীন মন্ত্রীকে নিয়োগ দেওয়া হয় ২৮ নভেম্বর ২০১১ সালে। তিনি হলেন :
অনেকক্ষেত্রে দপ্তরবিহীন মন্ত্রী নিছক নিয়োগ হিসেবে দেখা হলেও কানাডায় এই ভূমিকাটি অনেক গুরুত্বপূর্ণ মানুষ পালন করেছেন যাদের মধ্যে আছেন প্রাক্তন প্রধানমন্ত্রী।
তিনজন নিয়ন্ত্রক মন্ত্রী দ্বিতীয় বিশ্বযুদ্ধের সময় দপ্তরবিহীন মন্ত্রী হিসেবে কাজ করেছেন।
দপ্তরবিহীন মন্ত্রী নিয়োগ দেওয়ার ঘটনা ঈসরাইলে প্রায় নিয়মিত। এর প্রধান কারণ শরিক দলগুলোর প্রধানদের নিয়ে মন্ত্রিপরিষদ গঠন করা। বর্তমান সময়ের সকল মন্ত্রিসভায় এধরনের নিয়োগ ছিল। ১৯৪৯ সালের পর থেকে নিয়োগ দেওয়া দপ্তরবিহীন মন্ত্রীদের একটি তালিকা নিচে দেওয়া হলো :
কৌণিক বেগ

পদার্থবিজ্ঞানে কৌণিক বেগ (ইংরেজি: Angular velocity ) বলতে সময়ের সাথে বস্তুর কৌণিক সরণের হারকে বোঝানো হয়। অর্থাৎ কোনো অক্ষের চতুর্দিকে ঘূর্ণায়মান কোনো বস্তু বা বিন্দু প্রতি একক সময়ে যে পরিমাণ কৌণিক দুরত্ব অতিক্রম করে, তাকে কৌণিক বেগ বলা হয়। এটি একটি ভেক্টর রাশি।
এস.আই. পদ্ধতিতে কৌণিক বেগ পরিমাপের একক হলো রেডিয়ান প্রতি সেকেন্ড। এছাড়া একে ডিগ্রি প্রতি সেকেন্ড অথবা ঘূর্ণন প্রতি সেকেন্ডে (revolution per second- rps), ঘূর্ণন প্রতি মিনিট (revolution per minute-rpm) বা ঘূর্ণন প্রতি ঘণ্টাতেও (revolution per hour-rph) প্রকাশ করা হয়।
একে ω বা Ω (গ্রিক বর্ণ ওমেগা) দ্বারা প্রকাশ করা হয়।
কৌণিক বেগের দিক হলো বস্তুটি যে তলে ঘূর্ণায়মান, থাকে সেই তলের লম্ব বরাবর। যার দিক ডান হস্ত নিয়ম দ্বারা নির্ণয় করা যায়। গতানুগতিক নিয়মানুসারে, ধনাত্মক কৌণিক বেগ দ্বারা বুঝায় বস্তুটি ঘড়ির কাটার বিপরীত দিকে ঘুরছে আর ঋণাত্মক কৌণিক বেগ দ্বারা বুঝায় বস্তুটি ঘড়ির কাটার দিকে ঘুরছে।
উদাহরণস্বরুপ, একটি ভূ-স্থির উপগ্রহ ২৪ ঘন্টায় পৃথিবীকে এক বার ঘুরে আসে তথা formula_1ঘুর্ণন সম্পন্ন করে। তাহলে এর কৌণিক বেগ হবে formula_2 বা একে যদি রেডিয়ানে লিখতে চাই তবে লিখব, formula_3
প্রধানত দুই ধরনের কৌণিক বেগ রয়েছে, যথা (ক) অরবিটাল কৌণিক বেগ ও (খ) স্পিন কৌণিক বেগ। অরবিটাল কৌণিক বেগ দ্বারা বুঝায় একটি বস্তু একটি স্থির বিন্দুর সাপেক্ষে কত দ্রুত ঘুরছে। অন্যদিকে স্পিন কৌণিক বেগ দ্বারা বুঝায় একটি বস্তু তার ঘূর্ণন অক্ষের সাপেক্ষে কত দ্রুত ঘুরছে।
কোনো একটি বস্তু যদি formula_4 ব্যসার্ধের একটি কক্ষপথে formula_5 অক্ষের সাপেক্ষে সময়ের সাথে formula_6 কৌনিক সরণ ঘটে তবে এর কৌণিক বেগ হবে, formula_7। formula_8 কে যদি রেডিয়ান এককে পরিমাপ করা হয় তবে বস্তুটি formula_5 অক্ষের সাথে যে বৃত্তচাপ অতিক্রম করে তার দৈর্ঘ্য formula_10। তাহলে এর রৈখিক বেগ হবে, formula_11 সুতরাং, formula_12
প্রধান বিচারপতি

প্রধান বিচারপতি (ইংরেজি: Chief Justice) হল বিচারর বিভাগ রয়েছে এমন বেশ কিছু রাষ্ট্রের সর্বোচ্চ আদালতের প্রিজাইডিং সদস্যের পদ। ইংরেজি সাধারণ আইন অনুসারে এই পদটি গঠন করা হয়। এই ধরনের সর্বোচ্চ আদালত বিশিষ্ট কিছু দেশের মধ্যে উল্লেখযোগ্য হল বাংলাদেশ, কানাডা, দক্ষিণ আফ্রিকা, ভারত, পাকিস্তান, নেপাল, আইয়ারল্যন্ড, অস্ট্রেলিয়া, যুক্তরাষ্ট্র ইত্যাদি; তবে যুক্তরাজ্যে এই বিচারব্যবস্থা কিছুটা ব্যতিক্রম।
প্রধান বিচারপতি নির্ধারন এক একটি অঞ্চলে এক এক প্রক্রিয়ায় করা হয়ে থাকে। বেশিরভাগ রাষ্ট্রেই এই পদটি আদালতের সর্বাপেক্ষা প্রবীণ ব্যক্তিকে দেয়া হয়ে থাকে। যুক্তরাষ্ট্রে এই পদটির জন্য রাষ্ট্রপতি রাজনৈতিক মনোনয়ন দিয়ে থাকেন যেটি পরবর্তিতে সিনেট কর্তৃক অনুমদিত হতে হয়।
মধুবালা

মমতাজ জাহান দেহলভি (১৪ ফেব্রুয়ারি, ১৯৩৩ - ২৩ ফেব্রুয়ারি, ১৯৬৯; যিনি মধুবালা নামেই বেশি পরিচিত) একজন অন্যতম ভারতীয় অভিনেত্রী, যিনি অনেক হিন্দি ধ্রুপদী চলচ্চিত্রে অভিনয় করেছেন। তার সমসাময়িক নার্গিস এবং মীনা কুমারীর বিপরীতে তাকে হিন্দি চলচ্চিত্রের সর্বাধিক প্রভাবশালী ব্যক্তিত্ব হিসেবে গণ্য করা হয়। তিনি ভারতীয় চলচ্চিত্র ইতিহাসের সর্বাধিক সুন্দর-আকর্ষণীয় অভিনেত্রী হিসেবেও গণ্য হন।
মমতাজ জাহান নাম দিয়ে অভিনয় শুরু করলেও অভিনেত্রী "দেবিকা রাণী" তার নাম দেন মধুবালা। মধুবালা শিশুশিল্পী হিসেবে বলিউডে অভিনয় শুরু করলেও মূল নারী চরিত্রে অভিনয় শুরু করেন ১৪ বছর বয়সে "কিদার শর্মার" 'নীলকমল' ছবিতে রাজকাপুরের নায়িকা হয়ে। ১৯৪৯ থেকে ১৯৬৪ সাল পর্যন্ত মাত্র ২৯ বছরের অভিনয় জীবনে প্রায় ৭০টি চলচ্চিত্রে অভিনয় করেছেন। 'মুঘল-ই-আজম' (১৯৬০) মধুবালার জীবনের শ্রেষ্ঠ চলচ্চিত্র।
মধুবালা ১৯৩৩ সালের ১৪ ফেব্রুয়ারি একটি দরিদ্র পরিবারে জন্মগ্রহণ করেন। তার বাবা পাকিস্তানের পেশোয়ারের এক টোব্যাকো কোম্পানিতে চাকরি করতেন; কিন্তু তার চাকরি চলে যাওয়াতে সংসারে অভাবের কারণে মধুবালা অভিনয়ে যোগ দেন। এগারো ভাইবোনের মধ্যে তিনি ছিলেন পঞ্চম এবং পাঁচ জন মারা যায় খুব ছোটোবেলায়। এরপর তার পিতা বোম্বে শহরে (বর্তমান মুম্বাই) চলে অসেন।
কথিত অছে, মধুবালা যখন খুব ছোট তখন এক দরবেশ তাকে দেখে ভবিষ্যতবাণী করেছিলেন যে, তিনি জীবনে অনেক খ্যাতি অর্জন করবেন কিন্তু সুখী হতে পারবেন না এবং তিনি অকালে মারা যাবেন।
মধুবালা ব্যক্তিগত জীবনে কয়েকবার সম্পর্কে জড়িয়ে পড়েন। সে সময়ের জনপ্রিয় অভিনেতা দিলীপ কুমারের সাথে তার প্রেম কাহিনী বেশ সাড়া জাগিয়েছিল। পাঁচ বছর প্রেমের পর দিলীপ কুমার দুটো শর্ত দিয়েছিলেন মধুবালাকে। প্রথমত, নিজের পরিবার ছাড়তে হবে। দ্বিতীয়ত, ছাড়তে হবে অভিনয়ও। বলিউড ছাড়তে রাজি হলেও নিজের মা-বাবাকে ছাড়তে নারাজ ছিলেন মধুবালা। এর পরই দিলীপ কুমার-মধুবালার সম্পর্ক ভেঙ্গে যায়।
এরপর 'ঢাকে কি মালমাল' (১৯৫৬) ছবিতে বিখ্যাত গায়ক ও কমিডি কিং নামে খ্যাত কিশোর কুমারের সাথে পরিচয় হয় এবং ১৯৬০ সালে তাকেই বিয়ে করেন।
এবং মধুবালা যতদিন জীবিত ছিলেন ততদিন তাদের দুজনের মধ্যে সম্পর্ক ছিল।
এছাড়া মধুবালাকে নিয়ে পরিচালক কিদার শর্মা, কামাল আমরোহী, প্রেমনাথ এবং পাকিস্তানি রাজনীতিবিদ জুলফিকার আলী ভুট্টোর প্রেমের গুজব ছড়িয়েছে সে সময়।
মধুবালার হৃৎপিণ্ডে জন্মগত ছিদ্র ছিল। ১৯৫০ সালে তার শারীরিক এ সমস্যা ধরা পড়ে যার অধুনিক নাম ভেন্ট্রিকুলার সেফটাল ডিফেক্ট (ভিএসডি) এবং তখন ভারতে এর চিকিৎসা ছিল না। মধুবালার ক্যারিয়ারের স্বার্থে পরিবারের পক্ষ থেকেই অসুখটা তখন গোপন করা হয়। কাজের চাপ আর বদ্ধ স্টুডিওতে দিনের পর দিন কাটাতে কাটাতে তিনি অসুস্থ হয়ে পড়েন। শুটিং সেটে প্রায়ই অসুস্থ হয়ে পড়তেন। ১৯৬০ সালে কিশোর কুমারকে বিয়ের পর লন্ডন যান মধুবালা। কিন্তু চিকিৎসকরা জানিয়ে দেন, বড়জোর এক বছর বাঁচবেন তিনি। কিন্তু পরে আরো নয় বছর অসুখের সাথে লড়াই করে অবশেষে ২৩ ফেব্রুয়ারি, ১৯৬৯ সালে মাত্র ৩৬ বছর বয়সে তিনি মৃত্যুবরণ করেন।
১৪ ফেব্রুয়ারি, ২০১৯ তারিখে তার ৮৬তম জন্মদিনে গুগল ডুডল তৈরি করে সম্মাননা প্রদান করে।
মধুবালা অভিনীত চলচ্চিত্রের তালিকা:
কৌণিক ত্বরণ

চিরায়ত বলবিদ্যায় কৌণিক ত্বরণ (ইংরেজিঃ Angular acceleration) হল সময়য়ের সাথে কোনো অক্ষের চতুর্দিকে ঘূর্নায়মান কোন বস্তুর বা বিন্দুর কৌণিক বেগের পরিবর্তনের হার। এসআই পদ্ধতিতে কৌণিক ত্বরণকে রেডিয়ান প্রতি বর্গসেকেন্ড দ্বারা প্রকাশ করা হয় এবং এটিকে গ্রীক বর্ণ আলফা (α) দ্বারা প্রকাশ করা হয়।
ক্যালকুলাসের ভাষায় কৌণিক ত্বরণ হল অতি ক্ষুদ্র সময় ব্যবধানের কৌণিক বেগের পরিবর্তনের হার। এটিকে নিম্নরুপে প্রকাশ করা হয়।
এখানে formula_2 হল কৌণিক বেগ, formula_3 হল কৌণিক সরণ, dt অতি ক্ষুদ্রাতিক্ষুদ্র সময় ব্যবধান।
এছাড়া রৈখিক ত্বরণেরর সাথে কৌণিক ত্বরণের সম্পর্ক নিম্মলিখিত সমীকরণদ্বারা প্রকাশ করা হয়।
যেখানে formula_5 হল ঘূর্ণন পথের স্পর্শক বরাবর কণার রৈখিক বেগ এবং r হল কণার ব্যসার্ধ ভেক্টর বা ঘূর্ণন অক্ষ থেকে ঐ বিন্দুর দুরত্ব।
টর্ক formula_6, জড়তার ভ্রামক formula_7 এবং কৌণিক ত্বরণের সম্পর্ক হলঃ
অদিক রাশি

যে ভৌত রাশিগুলো প্রকাশের জন্য শুধুমাত্র মানের প্রয়োজন হয় কিন্তু দিকের প্রয়োজন হয় না সেই ভৌত রাশিগুলোকে স্কেলার রাশি বা অদিক রাশি বলে।পদার্থবিজ্ঞানে স্কেলার রাশি বা অদিক রাশি হলো এমন কোনো ভৌত পরিমাণ যার সঙ্গে কেনো দিক সংশ্লিষ্ট নেই। অর্থাৎ, এগুলির মান আছে কিন্তু দিক নেই। যেমন ভর, দ্রুতি, দূরত্ব, সময়, আয়তন, তাপমাত্রা, ঘনত্ব ইত্যদি। “তাপমাত্রা” প্রকাশ করার জন্য এর মান যেমন ১০ কেলভিন বা ১০ ডিগ্রী সেলসিয়াস উল্লেখ করা হয়, তাপমাত্রার মানের সঙ্গে কোনো দিক সংশ্লিষ্ট নেই। এদের বিপরীতে রয়েছে সদিক রাশি যার উদাহরণ গতিবেগ, ওজন, বল, ভরবেগ, তড়িৎ ক্ষেত্র ইত্যাদি। “বেগ” প্রকাশের জন্য এর মান এর সাথে সাথে দ্বিমাত্রিক, ত্রিমাত্রিক অথবা পোলার স্থানাঙ্কের উল্লেখের প্রয়োজন হয়। অদিক রাশির এই ধারণা গণিতেও অভিন্ন। অদিক রাশির অপর নাম স্কেলার রাশি ()। পদার্থবিজ্ঞানে “গতিবেগ” একটি সদিক রাশি, আর “দ্রুতি” একটি অদিক রাশি।
সদিক রাশি
রামকানাই দাশ

পণ্ডিত রামকানাই দাশ বাংলাদেশের একজন প্রখ্যাত লোকসংগীতশিল্পী ও সংগ্রাহক। তিনি ১৯৩৫ সালে সিলেটের সুনামগঞ্জ জেলার শাল্লা উপজেলায় জন্মগ্রহণ করেন। কাজের স্বীকৃতি হিসেবে ২০১৪ সালে তিনি একুশে পদক লাভ করেন। ১৯৬৭ সাল থেকে সিলেট বেতারে নিয়মিত সংগীত শিল্পী হিসেবে গান পরিবেশন করতেন।
২০১১ সালে নির্মাতা ‘নিরঞ্জন দে’ ওস্তাদ রামকানাই দাশের জীবন ও কর্ম নিয়ে 'সুরের পথিক' নামে একটি তথ্যচিত্র নির্মাণ করেন এবং এটি লেজার ভিশন থেকে প্রকাশিত হয়। তথ্যচিত্রটিতে কবি, ঘাটু, উড়ি, গাজী, ত্রিনাথ, বাউল, টপ্পাসহ লোক আঙ্গিকের বিভিন্ন ধারার গান ও তার শিল্পী জীবনের নানা ঘটনা তুলে ধরা হয়। এতে সঙ্গীতজ্ঞ প্রয়াত ওয়াহিদুল হক, ড. সন্জীদা খাতুন, ড. করম্নণাময় গোস্বামী, সঙ্গীতশিল্পী সুবীর নন্দী, চন্দনা মজুমদারসহ অনেকের বক্তব্য এবং উচ্চাঙ্গ সঙ্গীতের কিছু কিছু অংশ স্থান পায়। 
২০১৪ সালের ২৬শে আগস্ট সিলেটের বাড়িতে অসুস্থ হয়ে পড়লে তাকে স্থানীয় একটি হাসপাতালে ভর্তি করা হয়। সেখানেই তার মস্তিষ্কে রক্তক্ষরণের বিষয়টি ধরা পড়ে। পরদিন তাকে ঢাকায় নিয়ে আসা হয়। মস্তিষ্কে রক্তক্ষরণ বেড়ে গেলে ৩০ আগস্ট মেট্রোপলিটন হাসপাতালে জরুরি ভিত্তিতে তার মস্তিষ্কে অস্ত্রোপচার করা হয়। মস্তিষ্কে অস্ত্রোপচারের পর নিউমোনিয়ায় আক্রান্ত হলে তার অবস্থার অবনতি হয়। ৫ সেপ্টেম্বর শুক্রবার রাত সোয়া ১১টায় নিউরো সার্জারি বিভাগের আইসিইউতে মারা যান তিনি।
হারারে স্পোর্টস ক্লাব

হারারে স্পোর্টস ক্লাব () জিম্বাবুয়েের হারারে এলাকায় অবস্থিত একটি ক্রিকেট খেলার মাঠ। সূচনালগ্ন থেকেই এটি রোডেশিয়া ও জিম্বাবুয়েের প্রধান ক্রিকেট মাঠের মর্যাদা পেয়ে আসছে। সচরাচর মাঠটি সলসবারি স্পোর্টস ক্লাব নামে পরিচিত। অক্টোবর, ১৯৯২ সালে টেস্ট মাঠের পরিচিতি পায়। জিম্বাবুয়ের উদ্বোধনী টেস্টে প্রতিপক্ষ ভারতীয় দল এ মাঠে নেমেছিল। কিছুদিন পরই এ মাঠে প্রথমবারের মতো একদিনের আন্তর্জাতিক ক্রিকেট খেলা অনুষ্ঠিত হয়। এছাড়াও, জিম্বাবুয়ে প্রথমবারের মতো টেস্টে বিজয় লাভ করেছিল।
স্টেডিয়ামের চতুর্দিকে জাকারান্দা গাছের আচ্ছাদন রয়েছে। ভিতরে রয়েছে সুন্দর প্যাভিলিয়ন। হারারে স্টেডিয়ামটি নগরের কেন্দ্রস্থলে অবস্থিত। এর একপাশে রয়েছে প্রেসিডেন্সিয়াল প্যালেস ও অন্য পার্শ্বে রয়্যাল হারারে গলফ ক্লাব। অক্টোবর, ১৯৯২ থেকে টেস্ট ক্রিকেট খেলা উদ্বোধনের পর টেস্ট ও একদিনের আন্তর্জাতিক ক্রিকেট খেলার জন্য দেশের প্রধান মাঠের মর্যাদা পেয়ে আসছে। মাঠে দর্শক ধারণ সংখ্যা দশ হাজার হলেও প্রয়োজনে অস্থায়ীভাবে আসন সংখ্যা বাড়ানো যায়। ১৯৫৬ সালে এ মাঠে সর্বোচ্চ ছাব্বিশ হাজার দর্শক এসেছিলেন রোডেশিয়া বনাম এমসিসির মধ্যকার খেলা দেখতে।
এ মাঠটি স্থানীয় ম্যাশোনাল্যান্ড ঈগলস ক্লাবটি ব্যবহার করে থাকে। এছাড়াও, হারারে স্পোর্টস ক্লাব দেশের ক্রিকেট বোর্ড জিম্বাবুয়ে ক্রিকেট ইউনিয়ন কর্তৃক ব্যবহৃত হয়।
অক্টোবর, ২০১০ সালে জিম্বাবুয়ে ক্রিকেট ঘোষণা করে যে, নভেম্বরে অনুষ্ঠিতব্য ঘরোয়া টুয়েন্টি২০ প্রতিযোগিতা আয়োজনের লক্ষ্যে হারারে স্পোর্ট ক্লাব এবং মুতারে স্পোর্টস ক্লাবের উন্নয়ন করা হবে। এরফলে আসন সংখ্যা বৃদ্ধি, দর্শকদের সুযোগ-সুবিধা, প্রশিক্ষণের সুযোগ এবং মাঠের সুবিধা বৃদ্ধিসহ দিন/রাত ক্রিকেট আয়োজনের লক্ষ্যে ফ্লাডলাইটের ব্যবস্থা করা হবে। এরফলে টেস্ট ক্রিকেটে জিম্বাবুয়ের পুনরায় অংশগ্রহণে ব্যাপক সুবিধা প্রদান করবে।
দশরথ রঙ্গশালা

দশরথ রঙ্গশালা স্টেডিয়াম নেপালের কাঠমান্ডুর ত্রিপুরেশ্বরের একটি বহুমুখী স্টেডিয়াম। এটি নেপালের সবচেয়ে বড় স্টেডিয়াম। বর্তমানে এটি ফুটবল ম্যাচ ও সাংস্কৃতিক ও বিনোদন কর্মসূচীতে বেশি ব্যবহৃত হয়। স্টেডিয়াম ধারণ ক্ষমতা ২৫,০০০ এবং আসন সংখ্যা ৫,০০০। স্টেডিয়ামটি ১৯৫৬ সালে নির্মিত হয়। নেপালের জাতীয় ও আন্তর্জাতিক প্রতিযোগিতায় অধিকাংশই এই স্টেডিয়ামে অনুষ্ঠিত হয়। নেপালের জাতীয় ফুটবল লিগ প্রতি বছর এই স্টেডিয়ামে হয়। দশরথ চাদ, ​​নেপালের শহীদের নামে স্টেডিয়ামটির নামকরণ করা হয়।
সেঞ্চুরিয়ন পার্ক

সুপারস্পোর্ট পার্ক হলো দক্ষিণ আফ্রিকার সেঞ্চুরিয়নে অবস্থিত একটি ক্রিকেট খেলার মাঠ। একটি টেলিভিশন কোম্পানি (সুপারস্পোর্টস) মাঠটির শেয়ার কেনার পরে এটির নাম সেঞ্চুরিয়ান পার্ক থেকে সুপারস্পোর্ট স্টেডিয়াম করা হয়। মাঠটির দর্শক ধারণ ক্ষমতা ২২,০০০ জন। এটি পূর্বের উত্তর ট্রান্সভাল হিসাবে পরিচিত টাইটানস ক্রিকেট দলের হোম গ্রাউন্ড।
এই মাঠে ২০০৩ ক্রিকেট বিশ্বকাপ এবং দক্ষিণ আফ্রিকায় হওয়া ২০০৯ ইন্ডিয়ান প্রিমিয়ার লিগ হয়। এই মাঠে ২০০৯ আইসিসি চ্যাম্পিয়নস ট্রফির ফাইনাল হয়েছিল। এই মাঠটিতে শচীন তেন্ডুলকর তার ৫০তম টেস্ট ম্যাচ সেঞ্চুরি করেছিলেন।
দক্ষিণ আফ্রিকার জন্যে অত্যন্ত পয়া মাঠ এটি। মাত্র ৩টি টেস্ট ম্যাচে হেরেছে ২০০০ সালে ইংল্যান্ডের সাথে (সেটি একটি বাজেয়াপ্ত ম্যাচ ছিল) , ২০১৪ য় অস্ট্রেলিয়ার সাথে (মিচেল জনসন-এর দুরন্ত বোলিংয়ে ) ও ২০২১ এ ভারতের সাথে (মোহাম্মদ শামি ও লোকেশ রাহুল-এর দুরন্ত প্রদর্শনে)। সফরকারী দলগুলোর মধ্যে ইংল্যান্ড তুলনামূলক সাফল্য এখানে বেশি পেয়েছে।  একটি জয় ছাড়াও ৩ টি ম্যাচ ড্র করেছে ১৯৯৫(মাঠটির উদ্বোধনী টেস্ট ম্যাচ ), ২০০৫ ও ২০০৯ সালে।
গ্রুপ লিগের ম্যাচের পাশাপাশি সুপার সিক্সেস লিগের অস্ট্রেলিয়া -শ্রীলঙ্কা ম্যাচ ও নিউজিলান্ড - ভারত ম্যাচ অনুষ্ঠিত হয়।
টুর্নামেন্টের ফাইনাল সমেত একটি সেমিফাইনাল ম্যাচ অনুষ্ঠিত হয়।
আইপিএল -এর দিল্লি -ডেকান সেমি-ফাইনাল ম্যাচ অনুষ্ঠিত হয়।
হাত

হাত হল প্রাইমেট (শ্রেষ্ঠ বর্গভুক্ত স্তন্যপায়ী প্রাণী)দের অগ্রবাহু বা অগ্রপদের শেষে অবস্থিত একটি প্রিহেনসিল বা একাধিক আঙুলযুক্ত উপাঙ্গ। এই প্রাইমেটদের মধ্যে আছে মানুষ, শিম্পাঞ্জি, বানর, এবং লেমুর। আরও কয়েকটি মেরুদণ্ডী প্রাণী, যেমন কোয়ালাদের, (যাদের প্রতিটি "হাত" য়ে দুটি বিপরীতমুখী বৃদ্ধাঙ্গুষ্ঠ রয়েছে এবং মানুষের আঙুলের ছাপ এর অনুরূপ আঙুলের ছাপ রয়েছে) সম্মুখ প্রত্যঙ্গে থাবার পরিবর্তে যা রয়েছে তাকে "হাত" বলা হয়। বলা হয় র‍্যাকুনদের সাধারণত "হাত" রয়েছে, যদিও তাদের বিপরীতমুখী বৃদ্ধাঙ্গুষ্ঠ নেই।
কিছু বিবর্তনীয় শারীরস্থানবিদ "হাত" শব্দটি ব্যবহার করে, অগ্রপদের উপাঙ্গের আঙুলগুলিকে আরও সাধারণভাবে বোঝাতে — উদাহরণ স্বরূপ, পাখির হাতের তিনটি আঙুল, ডাইনোসরের হাতের দুটি লুপ্ত আঙুলের সমজাতীয় হয়ে এসেছে কিনা সে প্রসঙ্গে বলেছেন।
মানুষের হাতে সাধারণত পাঁচটি আঙুল থাকে: চারটি আঙুল এবং একটি বৃদ্ধাঙ্গুষ্ঠ; এগুলি সাধারণত সম্মিলিতভাবে পাঁচটি আঙুল হিসাবে উল্লেখ করা হয়, যদিও, এর মাধ্যমে বৃদ্ধাঙ্গুষ্ঠকে আঙুলের মধ্যে অন্তর্ভুক্ত করা হয়। এটিতে সিসাময়েড অস্থি বাদ দিয়ে ২৭টি হাড় রয়েছে, এই সংখ্যাটি বিভিন্ন মানুষের মধ্যে আলাদা হয়, যার মধ্যে ১৪টি হল আঙ্গুল এবং বৃদ্ধাঙ্গুষ্ঠের ফ্যালাঞ্জেস (নিকটবর্তী, মধ্যবর্তী এবং দূরবর্তী)। মেটা কারপেল অস্থি আঙ্গুলগুলিকে কব্জির কারপেল অস্থির সাথে সংযুক্ত করে। প্রতিটি মানুষের হাতে পাঁচটি মেটা কারপেল এবং আটটি কারপেল অস্থি থাকে।
শরীরের কিছু স্নায়ু আঙ্গুলগুলিতে এসে শেষ হয়ে ঘন সন্নিবদ্ধ অবস্থায় থাকে, তাই আঙুলের অগ্রভাগ বা ডগা হল স্পর্শের প্রতি সবচেয়ে সংবেদনশীল। দেহের অবস্থান নির্ণয় করার সর্বাধিক ক্ষমতাও তাদের রয়েছে; সুতরাং, স্পর্শ অনুভূতি হাতের সাথে নিবিড়ভাবে জড়িত। শরীরের অন্যান্য যুগ্ম অঙ্গগুলির মতো (চোখ, পা, পা) প্রতিটি হাতই বিপরীত মস্তিষ্কের হেমিস্ফিয়ার দ্বারা প্রভাবিত এবং নিয়ন্ত্রিত, যাতে এক হাতের আধিপত্য — একক হাতের কার্য, যেমন লেখা, এর জন্য পছন্দসই হাত কোনটি, স্বতন্ত্র ব্যক্তির মস্তিষ্কের কার্যকারিতা থেকে প্রতিফলিত হয়।
মানুষের মধ্যে, হাতগুলি দেহ ভাষা এবং ইশারা ভাষায় একটি গুরুত্বপূর্ণ কার্য সম্পাদন করে। তেমনি দুটি হাতে দশটি আঙুল, এবং চারটি আঙুলের বারোটি ফ্যালাঞ্জেস (বৃদ্ধাঙ্গুষ্ঠের দ্বারা স্পর্শযোগ্য) থেকে সংখ্যা পদ্ধতি এবং গণনা কৌশল এসেছে।
অনেক স্তন্যপায়ী এবং অন্যান্য প্রাণীর হাতের মত আঁকড়ে ধরার উপাঙ্গ রয়েছে, যেমন থাবা, নখর, এবং ট্যালন, তবে এগুলিকে বৈজ্ঞানিকভাবে আঁকড়ে ধরার হাত হিসাবে বিবেচিত হয় না। এই অর্থে "হাত" শব্দটির বৈজ্ঞানিক ব্যবহার সামনের থাবাকে পেছনের থাবা থেকে আলাদা করতে নৃতত্ত্ববাদের একটি উদাহরণ। প্রাইমেটদের মধ্যে স্তন্যপায়ী প্রাণীর ক্রমে ঠিক আঁকড়ে ধরার হাতটি দেখা যায়। হাতে অবশ্যই বিপরীতমুখী বৃদ্ধাঙ্গুষ্ঠ থাকতে হবে।
প্রতিটি বাহুর দূরবর্তী প্রান্তে হাত অবস্থিত। মাঝে মাঝে বলা হয় নরবানর এবং বানরদের চারটি হাত আছে, কারণ এদের পায়ের পাতা দীর্ঘ এবং পায়ের বৃদ্ধাঙ্গুষ্ঠ বিপরীতমুখী এবং হাতের বৃদ্ধাঙ্গুষ্ঠের মতো দেখায়, এরফলে এরা পাগুলিকে হাত হিসাবে ব্যবহার করতে সক্ষম হয়।
"হাত" শব্দটি কখনও কখনও বিবর্তনবাদী অ্যানাটমিস্টদের মতে, সমসংস্থা নিয়ে গবেষণা করার সময়, অগ্রপদের উপাঙ্গকে বোঝায়, যেমন, তিনটি আঙুলের পাখির হাত এবং ডাইনোসরের হাত।
একজন প্রাপ্তবয়স্ক পুরুষ মানুষের হাতের ওজন প্রায় এক পাউন্ড।
মুক্তিবেগ

মুক্তিবেগ (ইংরেজিঃ Escape velocity) বলতে এমন একটি বেগকে বুঝানো হয় মহাকর্ষীয় ক্ষেত্রে যে মানের বেগে নিক্ষিপ্ত কোন বস্তুর গতিশক্তি ও মহাকর্ষীয় বিভবশক্তির সমষ্টি শুন্য হয়।
মুক্তিবেগে কোন বস্তুকে কোন মহাকর্ষীয় ক্ষেত্র থেকে শুন্যে ছুড়ে দেয়া হলে তা আর ঐ মহাকর্ষীয় ক্ষেত্রে ফিরে আসে না।
গোলীয় প্রতিসাম্য বস্তুর ক্ষেত্রে নিম্নক্ত সমীকরন দ্বারা মুক্তিবেগের মান নির্ণয় করা হয়।
যেখানে formula_2 মুক্তিবেগ, "G" হল মহাকর্ষীয় ধ্রুবক ("G" = ৬.৬৭×১০ মি কেজি সেকেন্ড), "M" তারা, গ্রহ বা অন্য যেকোন বস্তুর ভর এবং "r" এর ব্যাসার্ধ।
পৃথিবীর ক্ষেত্রে মুক্তিবেগের মান প্রতি সেকেন্ডে ১১.২ কি.মি.। অর্থাৎ কোনো বস্তুকে প্রতি সেকেন্ডে ১১.২ কি.মি. গতিবেগে ওপরের দিকে ছূড়তে পারলে সেটা আর নিচের দিকে না পড়ে, মহাশূন্যে পৃথিবীর চারিদিকে ঘুরতে থাকবে। রকেটের ক্ষেত্রে মুক্তি বেগ প্রযোজ্য নয় কারণ রকেটের নিজস্ব জ্বালানি আছে। তাই রকেট মুক্তি বেগের অনেক কম বেগেই পৃথিবীর আকর্ষণ কাটিয়ে যেতে পারে।
হায়দার হোসেন

হায়দার হোসেন একজন জনপ্রিয় বাংলাদেশি কণ্ঠশিল্পী, গীতিকার, সুরকার, গিটারবাদক এবং কী-বোর্ড বাদক। তিনি মূলত সমাজ, মানবতা ও দেশ এর প্রয়োজনীয় ও গুরুত্বপূর্ণ বিষয় গুলো নিয়ে গান করে থাকেন। এ শিল্পীর গাওয়া ‘তিরিশ বছর পরও আমি স্বাধীনতাটাকে খুঁজছি’ ও ‘চিৎকার করে কাঁদিতে চাহিয়াও করিতে পারিনি চিৎকার’ গান দুটি আলোচনার কেন্দ্রবিন্দুতে আছে এবং ব্যাপক জনপ্রিয়।
হায়দার পুরান ঢাকার বেগম বাজারে জন্মগ্রহণ করেন। যুক্তরাষ্ট্রে পড়াশোনা করেছেন এয়ারক্রাফট প্রকৌশল নিয়ে। 
বাংলাদেশ বিমান বাহিনীতে একজন বিমান প্রকৌশলী হিসেবে তিনি কর্মজীবন শুরু করেন। ১৯৭৯ সাল থেকে তিনি সংগীত পেশার সাথে সম্পৃক্ত ছিলেন। বিখ্যাত সুরকার আলম খানের সঙ্গে প্লেব্যাক গিটার বাজাতেন তিনি এবং এরপর পপ সম্রাট আজম খান এর সঙ্গে কাজ করতেন। বর্তমানে তিনি নিজেই গানে কণ্ঠ দেন এবং পরিচালনা করেন।